recursal/SuperWikiNEXT-32B huggingface dataset:
**陳壽**（233年—297年），字**承祚**，係蜀漢同西晉嘅史學家，係廿四史入面《三國志》嘅作者。佢本身係巴西安漢（而家嘅四川南充）人，當時人話佢叻講故仔，係良史之才。

一生
--

後生嗰陣勤學，拜譙周為師，當時同輩話佢同李密好似子游同子夏、文立係顏回、羅憲係子貢，之後做蜀漢觀閣令史，佢唔順當時權臣黃皓，周時被朝廷怒同降職，蜀漢滅亡之後入晉，畀羅憲推薦自己，張華睇重自身才華就被佢舉孝廉，任佐著作郎，補陽平令。

之後張華俾佢推薦做中書郎，忌張華嘅荀勗憎陳壽，計劃叫吏部調佢做長廣太守，陳壽話佢老母老咗就唔做，杜預去守荊州前，有同晉武帝司馬炎推薦佢，最終朝廷畀佢做御史治書。

陳壽老母死嗰陣，照佢遺囑去洛陽埋葬，但係畀人爭議降職，佢老師譙周話佢：「呢一定係才學成名，但係呢當官會受侮辱同損失，不過唔一定係呢嘅不幸，必定要多慎啲。」以後陳壽仲係降職，同譙周話嘅一樣，幾年後，朝廷畀佢做太子中庶子冇到任。

同埋蜀漢名臣出身嘅王崇、壽良、李密、李驤同杜烈係親密關係，畀人話係梁、益兩州有代表性嘅俊傑，入晉後各個開始陌生同唔啱，陳壽同壽良、李驤嗌到互相誣衊，都畀杜烈嚴厲批評，得一個王崇溫和嗻，不分彼此，仲同大家保持親密。

著作
--

佢作嘅《蜀相諸葛亮集》上奏朝廷，得到著作郎一職，領本郡中正；有《益都耆舊傳》十篇畀文立攞去俾晉武帝司馬炎睇，受到嘉獎；同作《古國志》五十篇。

### 三國志

《三國志》係佢成名作，有六十六篇，寫咗魏蜀吳三國歷史，俾大家歌頌讚賞，當時夏侯湛睇咗佢呢本書嘅《魏志》之後就毀咗自身作嘅《魏書》。佢同僚張華話：「編篡本朝歷史嘅大任應該留畀佢做。」

佢死後俾梁州大中正尚書郎范頵上書畀皇帝，讚《三國志》呢本書「辭多勸誡，明乎得失，有益風化」，以求搵人記錄，除咗一篇《敘錄》失傳之外，宜家有六十五篇流傳世間。

南朝梁嘅劉勰係佢《文心雕龍·史傳》都話：「唯陳壽三志，文質辨洽，荀、張比之於遷、固，非妄譽也。」

#### 爭議

《晉書》記佢同丁儀、丁廙兩兄弟嘅仔收立傳費，話：「可覓千斛米見與，當為尊公作佳傳。」但係佢哋拒絕咗，陳壽竟唔同佢哋兄弟高名聲立傳。據《三國志·魏書·任城陳蕭王傳》記嘅話，陳壽出生前13年（220年）曹丕抄嗮丁氏兄弟同全家男丁，根本冇後世，如果用呢個說話，就晉書記嘅係假嘅。但陳壽係《三國志》作者，所以呢講法唔足確切證據。有人信丁儀遺孀嘅著作《寡婦賦》嘅「抱弱子以自慰」一話，認為丁氏兄弟同男性被殺，但係未必牽連男嗣。呢個講法係存疑嘅，因為《寡婦賦》未必係丁儀遺孀所作嘅，講嘅都未必係丁儀遺孀。

潘眉《三國志考證》指出丁儀、丁廙唔係高官同冇大功，又奪嫡唔成，係曹魏罪人，就係唔得立傳嘅原因。王鳴盛《十七史商榷》寫嘅：「丁儀、丁廙巧佞之猶，安得立傳？」朱彝尊仲話：「（陳）壽於魏文士，惟為王粲、衛覬等五人立傳，粲取其興造制度，覬取其多識典故，若徐幹、陳琳、阮瑀、應瑒、劉楨，僅於《粲傳》附書。彼丁儀、丁廙何獨當立傳乎？造此謗者，亦未明壽作史之大凡矣。」話丁氏兄弟好少事蹟講，就冇同佢哋立傳。

親屬
--

### 侄仔

* 陳符，字長信，有文才，入晉後代陳壽成咗著作佐郎。
* 陳蒞，字叔度，入晉後任梁州別駕。

睇
-

* 《晉書·陳壽傳》
* 《華陽國志·後賢志·陳壽傳》
唔好同**花鹿**搞亂。

| How to read a taxoboxHow to read a taxobox**梅花鹿** |
| --- |
| 喺香港嘉道理農場影嘅梅花鹿乸喺香港嘉道理農場影嘅梅花鹿乸 |
| 瀕危指標 |
| Least concern (LR/lc) |
| **物種分類** |
| 

|
|  |
|
|
| 界 | 動物界 Animalia |
|
|
|
|
|
| 門 | 脊索動物門 Chordata |
|
|
|
|
|
|
|
| 綱 | 哺乳綱 Mammalia |
|
|
|
|
|
| 目 | 偶蹄目 Artiodactyla |
|
|
|
|
|
|
|
|
| 科 | 鹿科 Cervidae |
|
|
|
|
|
| 屬 | 鹿屬 *Cervus* |
|
|
|
|
|
|
|
| 種 | **梅花鹿 *C. nippon*** |
|

 |
|
| 二元學名 |
| ***Cervus nippon***Temminck，1838年 |
|
|
|
|
|
|
|
|
|
|
|
|
|
| 亞種 |
| *C. n. dybowskii* （=*C. n. hortulorum*?） 
山西亞種 *C. n. grassianus*
滿州亞種 *C. n. hortulorum*
琉球亞種 *C. n. keramae*
華南亞種 *C. n. kopschi*
華北亞種 *C. n. mandarinus*
指名亞種 *C. n. nippon*
台灣亞種 *C. n. taioanus*
北海道亞種 *C. n. yesoensis* |
|

**梅花鹿**（***Cervus nippon***），係鹿科鹿屬嘅成員，分佈響東亞。範圍由西伯利亞至到韓國、中國東部同越南；喺日本同台灣等西太平洋島嶼都有分佈，但台灣種被認為係由外地引嚟作畜牧用。

日本種梅花鹿主要分佈喺北海道，19世紀曾經被捕獵到幾乎絕種。直到20世紀中開始立法保護，族群先至喺1950年代到1980年代快速恢復。因為冇乜天敵（日本狼，已經絕種），國民開始以狩獵嚟控制族群，限制鹿群對農業嘅傷害。

特徵
--

同大部分鹿科一樣，得公至有角，角柄粗短。角開始時唔分叉，要去到2-3歲時先至分叉。夏天嗰時啲毛係紅褐色，背脊中間有條暗褐色縱紋，兩邊各綴有廿幾粒白色斑點。

食物
--

以樹葉同草本植物為主，但亦會食羊齒植物，蕈類等，鹽分亦係梅花鹿必須攝取嘅成分。

養殖動向
----

梅花鹿曾先後被引入到澳洲、歐洲同美國。原先嘅目的係作為公園裝飾用嘅動物，但而家好多都變咗野化種。中國養鹿已經有好耐歷史，早喺周文王年代，曾經起咗一個名為「智慧之園」嘅地方，嗰度養咗梅花鹿作狩獵之用。

因為梅花鹿嘅身體部分（鹿角同心臟）可以用嚟入藥，所以有啲地方（例如中國北方）梅花鹿不停遭到捕殺。

台北市立動物園係以梅花鹿作為園徽，係因為台灣本土嘅野生梅花鹿因為受人類活動嘅影響而喺野外絕種，園方保存咗少量嘅梅花鹿，希望喺適當嘅時機再將佢哋放返野外。

喺香港，1980年代曾經有人遺棄 3 隻梅花鹿，後來被運往防止虐畜會（而家嘅香港愛護動物協會）。而荔園動物園同香港海洋公園分別養過梅花鹿，前者已再冇記錄，後者喺1992年被運去嘉道理農場暨植物園度養，總共15隻，但係喺2005年棚舍俾流浪狗闖入，2隻鹿公遇襲死亡，另有5隻鹿受傷，其中2隻因傷重而要人道毀滅，所以新鹿苑已改往農場較高處，舊有棚舍已改養馬騮。

相
-

* 梅花鹿嘅亞種（C. n. dybowskii）梅花鹿嘅亞種（C. n. dybowskii）
* 日本動物園所養嘅梅花鹿日本動物園所養嘅梅花鹿

參考
--

1. ↑  《台灣哺乳動物》 ISBN 978-986-216-217-0
2. ↑  《台北動物園園長陳寶忠的真情紀事：動物園的故事》ISBN 957-13-4185-1

睇埋
--


維基同享有多媒體嘅嘢：  
 **梅花鹿**

* 中國哺乳動物
* 台灣哺乳動物



|  |  |
| --- | --- |
|  | 呢篇同哺乳動物相關係楔位文。歡迎幫維基百科擴寫佢。睇 • 論 • 改 • 歷 |
香港推行十進制
**香港度量衡**，指香港所用嘅度量衡，有三制並用。一者，承襲大清，用唐人度量衡，叫庫平制。二者，承襲英國，用英國度量衡，叫英制。三者，十進制，世界公制。由於香港處於華洋交匯，生意頻繁。故此，香港政府有必要定制，定好度量衡點樣轉換，如今仍見於香港法例第六十八章。

一九七六年起，香港政府推行十進制，一直搞十進制運動，又有十進制委員會，到一九九八年，已經廣泛使用而解散。二〇一二年起，政府近乎乜嘢，都用十進制，好似路牌之類。然而香港各行各業，仍可用傳統或英制，三者混用亦都好常見。

中華民國同中華人民共和國，推行市制，香港無用過。香港按返傳統，一斤十六両。若用市制，一斤十両。咁會招惹麻煩，以為對方呃秤。

度
-

寫明唐尺，以別上邊英尺
度長、度高、度闊、度深、度遠，傳統用里、引、丈、尺、寸、分、釐、毫。日常已經好少用，舊日文件上仍然有。有時傳統制，加華字分辨，以防與英制搞亂，如華里。又或者唐，如唐尺。按理大清制有分裁衣尺、量地尺同營造尺，香港法例唔分，一律訂明，一尺為〇點三七一四七五米。

日常用英制同十進制。

英制有哩、碼、呎、吋。用以分別傳統，有時會加個英字，英里、英尺、英寸。哩有時以音譯做咪，地名如青山道十三咪半。碼最常見係足球十二碼，買布亦叫幾多碼。呎同吋仍然用得幾廣泛。哩已好少用，十進制代替咗。香港法例定明，一碼為〇點九一四四米

十進制以米為單位，大嘅會千米計，細嘅用厘米、毫米、微米。其他字頭有就有，然而日常少見。臺灣興以用公字表十進制，香港某啲都有用，如米叫公尺，千米叫公里，厘米叫公分，其他就少見。科學而言，多以米做單位，用指數記數法表示。

面積大細
----

度面積大細，傳統分兩種。一種以度前加方字，方里、方丈、方尺、方寸等，已經少用。另一種，頃、天、畝、分、釐、毫、弓。畝度地，多用於田大細。

日常用英制同十進制。

英制度地，通常用𠺖，現今已由十進制取代，用公頃。按理英制度可加平方字，如平方呎，屋宇面積常用，日常只嗌呎，如廳一百呎。

十進制喺度上，冠以平方。基本以平方米為單位，亦有平方千米。跟臺灣叫法，即平方公尺，平方公里。其他日常少見，只見於某啲精細工業。科學平方米為單位，用指數記數法。另有公頃，用以量地。

量
-

量為容積。傳統有石、斛、斗、升、合、勺、撮。現今難以見到。現今升指公升。傳統上，量米用升斗，不過依家賣米係斷重計，如幾斤米。

英制有兩類。一類按立方量度，如立方呎、立方吋。一類為容量度，多用於液體，加侖、夸脫、品脫、及耳、液安士，多都改用十進制，以公升同毫升代替。有啲入口美國貨容積會見英制單位，實情美制同英制，名同實異。香港法例定明，一加侖為四點五四六〇九立方分米。

十進制容積，都分兩類。一類度立方，如立方米，立方千米。一類度容積，公升。日常公升都寫做升，細嘅用毫升，其他就少見。一公升為一立方分米，即千分之一立方米，如此簡單計算到。

衡
-

衡為量重。傳統有石、擔、斤、両、錢、分、釐、毫、絲。擔斤両錢，日常用得好廣。街市買菜、買肉、買魚常用，輕喺見於藥材之上。両字通為兩異字，為咗分辨兩両，重量專寫作両。香港法例所訂，一斤為〇點六〇四七八九八二公斤。

英制日常只用到磅同安士，其他就少見。西洋凍肉通常斷磅計，生菓都用磅多。其他好似英坭之類，都有斷磅賣。以舊日來講，入口洋貨用磅，唐人地方出就用斤両，今日就睇行業習慣。人度重用磅，現今多以千克計。香港法例所訂，一磅為〇點四五三五九二三七公斤。

十進制以千克為基本。細嘅用克，再細用毫克，其他日常少見。又有跟臺灣，千克叫公斤，其他就少見。

金銀
--

金銀買賣，量重有啲例外。香港用両，西方用安士。兩者同其他量重，輕重稍有差異。一般唔用十進制。

香港法例定落，一金衡安士，為一百七十分之十二磅。一金衡両，為三十七克四二九。

時
-

大清制一歲以冬至到冬至計，一年以為正月初一到正月初一計。一月以朔日到朔日計。時刻，一日分十二時，細分初正，就二十四小時，一日又分九十六刻，一刻一百分，一分一百秒。

傳統曆法仍見於日常，尤其風水命理。生活都以公曆計算。

英制同公曆一樣，用額我畧曆。時刻一日二十四小時，一小時六十分，一分六十秒。廣東話小時就叫鐘，分又可以叫分鐘。十五分鐘對大清制為一刻，香港亦叫一個骨，英文quarter而來。

十進制以秒為基本。細分如毫秒、微秒，工藝上都有見。而大數，日常好少十進制。

能量
--

英制能量有兩種。一者，食物能量，又叫熱量，以卡路里計。人所消耗都用卡路里。二者，英國熱量計位（BTU），多用於冷氣，之不過日常唔係咁用，而以一個鐘計功率，叫匹。

十進制以焦耳計，亦有千焦耳。另有日常講一度電，亦為能量計算，一度為三百六十萬焦耳。

功率
--

英制叫馬力，叫匹。幾多匹馬力計。多用於機器。

十進制叫瓦，不過香港通常讀鑊，英文Watt而來。

冷熱
--

冷熱量度叫溫度。

英制以華氏計，而日常都轉晒用攝氏。香港得探體溫至用華氏，尤其係發燒探熱。攝氏分一百度，華氏就分一百八十度，華氏精細近乎兩倍，而且探熱整數好讀啲。攝氏探熱，要讀埋小數位先準。

十進制以開氏計，不過日常用攝氏。攝氏以水結冰為〇度，水滾為一百度。開氏同攝氏，只係簡單加滅。

攷
-

1. ↑  〈《香港法例》第六十八章附表一、計量單位之定義〉.
呢篇文講電影。搵緊關係嘅話，請睇〈**上契**〉。

《**金蘭姊妹**》係喺1954年嘅一部粵語片，由吳回執導，小燕飛、容小意、梅綺、黃曼梨等主演。

情節
--

故事係講阿彩、阿好、阿鑽、阿三幾個女傭，各有不幸遭遇。

阿彩認識個有錢少爺杜崙，諗住可以結婚享福，點知當阿彩有咗杜崙骨肉，又借錢畀佢之後，先發現杜崙原來有老婆。

阿好盡心盡力咁服侍陸家三十幾年，重借埋錢畀主人陸雲璋做生意，結果因為年紀大被炒尤魚。

阿鑽幫個姪仔何通搵到個老婆，但係因為迷信冇將病重嘅何通送去院醫醫，結果何通病死咗。

阿三勤力做嘢儲錢入齋堂，點知信錯咗生神仙嘅說話，差啲被人呃哂畢生積蓄，好彩被阿英識穿，重鼓勵大家勇敢生活。

演員陣容
----

|  |  |  |
| --- | --- | --- |
| **演員名** | **角色名** | **介紹** |
| 小燕飛 | 阿彩 |  |
| 容小意 | 阿三 |  |
| 梅綺 | 阿鑽 |  |
| 黃曼梨 | 阿好 |  |
| 李晨風 | 梁銓 |  |
| 李鐵 | 杜崙 |  |
| 葉華 | 吳太 |  |
| 珠璣 | 吳醫生 |  |
| 紫羅蘭 | 阿英 |  |
| 王鏗 | 陸雲璋 |  |
| 馮亦薇 | 陸太 |  |
| 鄧美美 | 崙妻 |  |
| 吳回 | 生神仙 |  |
| 徐向傅 | 何通 |  |
| 張英雪 | 通妻 |  |
| 張志蓀 | 牛良 |  |
| 甘露 | 阿秀 |  |
|

拎
-

* YouTube上面嘅粵語長片台
**台灣藝起發光促進協會**（Arise and Shine Artists Association），簡稱**藝起發光**，係一個由台灣藝人組成，2012年成立嘅基督教社團，每年會固定舉辦「愛在四月天」演唱會活動。

起源
--

「藝起發光」嘅起源係2010年佳音教會邀集咗唔同教會嘅基督徒，喺國父紀念館舉辦咗「愛在四月天」演唱會，參與其中嘅藝人們深受感動，於是就想一切做一啲嘢，當時參與嘅人有黃國倫、寇乃馨、彭文正、李晶玉、宋逸民、陳維齡、宋達民、洪百榕、劉畊宏、王婉霏、何戎夫妻、李明依、紀寶如等。黃國倫擔任首任理事長。

組織
--

台灣藝起發光促進協會第三屆同工名單

* 榮譽理事長－孫越
* 理事長－宋逸民
* 秘書長－洪敬堯
* 常務理事－李明依、紀寶如
* 理事－宋達民、岑永康、洪榮良、陳維齡、陳璽恩、黃柏青、何戎
* 常務監事－彭文正
* 監事－倪子鈞、劉畊宏
* 核心同工－李晶玉、洪百榕、張珮珊、邱曉楓、Kelly、王婉霏

爭議
--

### 定位爭議

前成員黃國倫雖然係第一任理事長，但佢喺2012年就離開咗。喺2022年接受訪問嘅時候佢話，佢當時諗法係希望結合眾教會去做一啲社會公益嘅事，但有啲人就覺得應該只做教會佈道嘅事務。佢又話，「藝起發光」創始嘅時候只係個協會而唔係教會，兩者有極大差別，對於近兩年喺新聞形容「藝起發光」係教會，佢感到十分詫異，唔知幾時「藝起發光」成為咗教會。

### 小甜甜被家暴風波期間被指有管理問題、阻止受害者報警以及誹謗受害者

喺2022年12月，藝人小甜甜（張可昀）喺Facebook揭露自己被家暴，之後事件發醇，宋逸民夫婦同白家綺夫婦四人被指阻止小甜甜報警同驗傷，要小甜甜學會饒恕，宋逸民又被指對小甜甜破口大罵，但宋逸民否認。另一方面，宋逸民喺聲明稿入面指出小甜甜私生活有很大狀況，亦引爆一啲人指控教會有唔同管理問題，對教會嘅指控包括要求教友貸款、唔工作專心服事主、對入教會資格審查，踢唔鍾意嘅教友出教會兼且已讀不回、洗腦教友、用電話或當面破口大罵、限制教友嘅交友圈等。

資料來源
----

1. 1 2  訝異「藝起發光」變教會 黃國倫認當年「不得不離開」 2022.12.28 聯合新聞網
2. ↑  〈藝起發光同工〉. 原著喺2023年2月9號歸檔. 喺2023年2月7號搵到.
3. ↑  中時新聞網. 〈走出小甜甜風波 藝起發光曝宋逸民四人現況：舊事已過 - 娛樂〉. 《中時新聞網》 (中文). 喺2023-02-07搵到.
4. ↑  〈全被妳毀了！小甜甜遭宋逸民「怒譙40分鐘」：10年前我絕不饒妳〉. 《蕃新聞》 (臺灣中文). 喺2023-02-07搵到.
5. ↑  〈現身泛淚首談小甜甜 仍信宋逸民？白家綺回應了〉. 《鏡週刊 Mirror Media》 (繁體中文). 2022-12-29. 喺2023-02-07搵到.
唔好同**中華民國國旗歌**搞亂。
  唔好同**台灣國歌**搞亂。

**中華民國國歌**係中華民國嘅國歌，原本係國民黨嘅歌，歌詞係孫文喺1924年黃埔軍校開學嘅訓言，程懋筠作歌譜。

中華民國嘅國歌自1912年建國以來共有4個版本；而家用嘅版本喺1937年定，又因為歌詞第一句係「三民主義」，有時又被稱係「**三民主義歌**」，以區別過往嘅中華民國國歌。首歌先有詞而後有曲。歌詞又名「黃埔軍官學校訓詞」或「總理訓詞」，係中國國民黨總理孫中山喺1924年6月16號舉行嘅陸軍軍官學校（黃埔軍校）開學典禮上，對該校師生發表嘅訓詞；1928年底，當時已透過國民革命軍北伐統一全國嘅中國國民黨決定將總理訓詞定為黨歌、並對外徵求曲譜，最終由程懋筠嘅作品獲選。國民政府喺1930年決議先以「**中國國民黨黨歌**」代為國歌，之後對外徵求創作，但都定為「從缺」，國民黨黨歌喺1937年正式定為國歌，沿用至今。

歌詞
--

中華民國國歌嘅歌詞係：

三民主義，吾黨所宗，以建民國，以進大同。
咨爾多士，為民前鋒；夙夜匪懈，主義是從。
矢勤矢勇，必信必忠；一心一德，貫徹始終。
歌詞係文言。例如，「咨」係而家唔用嘅感嘆詞。「爾」＝「你（哋）」；「夙」＝「朝頭早」；「匪」＝「唔好」；「矢」通「誓」。歌詞本身亦係韻文，屬四言韻文，喺漢朝始現。

譯成廣東話：

  三民主義，  

  我哋同人嘅宗旨；  

  用嚟建民國，  

  用嚟促進大同。  

  

  啊！你哋各位志士，  

  要做人民嘅前鋒；  

  早晚都唔偷懶，  

  遵從三民主義。  

  

  立誓勤勇，  

  一定要信，　一定要忠;  

  一心一德，  

  貫徹始終。

睇埋
--

* 國旗歌

1. ↑  特派員林琮盛／專題報導/旺報,"第一首國歌 非現今三民主義歌"〈存档副本〉. 原著喺2011-07-22歸檔. 喺2011-07-19搵到.中時電子報,2011-07-19.
**英屬香港**（英文：**British Hong Kong**）即英國統治之下嘅香港。佢對應**香港英治時期**，即1841年1月26號香港開埠，到1997年6月30號英軍撤出香港。當中有三年幾，1941年12月25號，到1945年8月15號，畀日本佔領，是為香港日治時期。

香港一地，由英國得香港全境而定。英國人得到香港之前，香港地處邊陲，附於他境，不為人所重視。香港之城，由英人所建，可謂香港開始。香港早年係英國殖民地（中文：英國殖民地），後尾轉為英國屬土（中文：英國海外領土）。

歷史
--

英國佔領香港之前，香港全境，為大清新安縣地。新安縣官，同大清其他一樣，都唔係直接管治，而係靠鄉紳管。各鄉組約自衛，而稅收亦係鄉紳代收，一部份自用，一部份上繳。海上時有海賊紛擾，到各鄉搶略，除咗官兵，就係鄉民自保。海上除咗有賊，亦有唔少水上人，藏居各灣，以漁為業。

英國商人到大清通商，由來已久。大清承大明後期嘅封鎖政策，並不鼓勵貿易。本來有幾埠通商，變成得廣東省城，即係廣州一埠通商。香港之地，喺廣州對外，商船入省必經之路，所以英船亦到過香港。香港一水之隔，係澳門，同為省城對出，西洋人，即葡萄牙人，租此定居。英商到大清做生意，通常灣泊澳門，亦會寄椗零丁山、長洲、南丫島、香港島等洋面。英商到各處通商，通常想乞求海島為通商之所，所以早就相中香港島，其海水深，山有水源，係可造之埠。不過並無諸實行，不過各船亦時時灣泊。英國使臣去北京之時，亦途經香港逗留，補充糧水。

時到1839年，大清想阻止鴉片貿易。欽差大臣林則徐到省城，迫英商交出鴉片，不合作就不能保證其人身安全。駐華通商大臣義律，迫住同林則徐交渉，會交鴉片，但唔交人，而英商損失，由政府負擔。如此一來一往，就由英商嘅個人得失，化成英國事務。此後有林維喜案，林則徐要義律交兇手畀大清審，義律不從，自行按英律審案。林則徐就報復，就斷水斷糧，亦警告西洋人，唔准幫英國人，陷英人於絕境，迫其就犯。如此義律失英人安全有危險，必需請求英國派軍支援。義律將船撤向銅鑼灣。查實英商唔會咁易斷水斷糧，因為大清貪污嚴重，而一向受歧視嘅水上人，亦會為英人奔波。

英軍到臨與清軍開戰。省城清軍有所防避，英軍轉移北上，最後攻佔舟山定海。清延派琦善議和，出咗《穿鼻草約》，一款割香港島予英國。英軍隨即喺1841年1月25號喺水坑口登岸，1月26號升起英國國旗。是為香港史之始。但草約未得兩國君主核實。不過，英人已喺島北大興土木。由於條約未得批準，首次賣地喊冷告吹。英國撤義律，改由砵甸乍任駐華商務大臣。

清廷改派奕山到廣東作戰，英軍反擊，攻入省城。英軍承勝追擊，北上攻陷各城，去到江寧城下。清軍最後投降，清廷議和。1842年8月29號（道光二十二年七月廿四），雙方約咗《江寧條約》（即《南京條約》），香港正式落入英國手中。

香港旗（1959－1997年）
香港盾徽（1959－1997年）
### 早年

1841年1月25號喺水坑口登岸，1月26號升旗。香港就有由英國通商統領代為管理，由駐省改為駐香港，負責英國在華事務。當時就係義律管香港，1841年8月12號，佢就離任，由砵甸乍接任。由於喺戰事之中，總領有時會離港督戰，期間就由莊士敦代行。

1843年換約認，香港政府，由香港總督統治，兼任駐香港英國通商統領（中文：駐香港英國通商統領），呢個安排亦持續數任香港總督，由於香港事務日益繁忙，最後兩職分開。

1843年6月26號，砵甸乍就任香港總督，直至1844年5月8號。

### 日軍侵港

一九四一年十二月，佔據廣東嘅日軍，揮軍攻入香港，駐港英軍、皇家香港軍團（中文：皇家香港軍團（義勇軍））、加拿大軍協力反抗，是為香港之役。由於實力懸殊，香港不敵，香港總督楊慕琦向日軍投降。

睇埋
--

* 英國阻礙香港民主自治制度謠言

參考
--

1. ↑  《中國叢報》香港島人口統計

出面網頁
----

* 官方網站（存檔）
* 英屬香港嘅Facebook頁
* 《香港古地圖》 第一
* 《香港古地圖》 第二
* 《香港古地圖》 第三

| * 睇
* 傾
* 改
香港主題 |
| --- |
| 史 | 南越 · 宋朝 · 元朝 · 明朝 · 清朝 · 英治 · 日治 · 1950年代 · 1960年代 · 1970年代 · 1980年代 · 1990年代 · 2000年代 · 2010年代 · 2020年代 |
| 地理 | 氣候 · 生態 · 郊野公園 · 人口 |
| 文化 | 語文 · 粵字 · 文學 · 報紙 · 核心價值 · 宗教 · 節日 · 大戲 · 粵語流行曲 · 港產片 · 電視 · 芭蕾舞團 · 建築 · 博物館 · 塗鴉 · 漫畫 · 幽默 · 飲食文化 · 玩具 · 洋紫荊 · 婚禮 · 殯儀 |
| 政治 | 主權移交 · 基本法 · 首長 · 行政 · 司法 · 立法 · 區議會 · 選舉 · 自治運動 · 獨立運動 · 示威 |
| 公共服務 | 醫院 · 教育 · 紀律部隊 · 政府部門 |
| 經濟 | 港元 · 銀行 · 上市公司 · 交易所 ·  港口 |
| 旅遊 | 迪士尼樂園 · 海洋公園 · 濕地公園 · 星光大道 · 維多利亞港 · 地標同旅遊景點 |
| 交通 | 機場 · 鐵路 · 道路 · 的士 · 巴士 · 公共小巴 · 主要公路 · 隧道 |
| 運動 | 賽馬 · 足球代表隊 |
| 人 | 演員 · 漫畫家 · 童星 |
| 其他 | 通訊 |
**可憐我**（英文：**Pity Me**），係英國英格蘭杜咸郡嘅一個城郊村，大約有人口4,000人。

名
-

可憐我嘅英文本名係「Pity Me」，有「可憐我」嘅意思。呢個名以地名嚟講好古怪，所以城鎮有一定嘅知名度。關於呢個名嘅來源，至今重未有一個統一嘅講法。其中一個講法係嚟自《牛津英國地名詞典》（Oxford Dictionary of British Place Names）。呢個講法話「呢個名係響19世紀改嘅。因為當時嘅可憐我係一個荒涼又難以發展嘅地方，尐人認為呢個地方發展唔到好不幸，所以改咗呢個怪名」。

地理
--

可憐我嘅座標係54°48′20″N 1°35′10″W（54.80553,-1.58615），海拔為91米（298.6英尺）。呢個鎮位於紐頓何（Newton Hall）以西，弗拉姆韋爾蓋特摩爾（Framwellgate Moor）以北，距離達拉謨大約3.5公里。呢個鎮嘅OS格網參考編碼係NZ265452，郵區編號係DH1，電話區號係0191。

連接達林頓同紐卡斯爾嘅A167公路會經過佩提米。

設施
--

喺可憐我有幾間學校、零售公園、工業區、自然保護區、科學中心、旅遊休閒中心、幾間旅館同3間酒吧，響佩提米邊緣重有一間敞開式購物中心。

參考
--

1. ↑  "Pity Me, England, United Kingdom - Collins maps". 原著喺2013年8月17號歸檔. 喺2014年2月23號搵到.
2. 1 2  "A local's guide to Pity Me, County Durham". 原著喺2013年1月1號歸檔. 喺2014年2月23號搵到.
3. ↑  North Tynedale
4. ↑  Pity Me (NZ265455) - North-east history Tour
5. ↑  Mills, A. D. *The Oxford Dictionary of British Place Names*. ISBN 0-19-852758-6.
6. ↑  "In80days". 原著喺2020年9月8號歸檔. 喺2014年2月23號搵到.
7. ↑  What is the distance between Pity Me, England and Durham?
8. ↑  What is the distance between Pity Me, England and Durham?
9. ↑  Postcode / zip code of Pity Me
10. ↑  "The Community of Pity Me". 原著喺2016年3月5號歸檔. 喺2014年2月23號搵到.
11. ↑  Durham City Council. "Out of Town Shopping". *Durham City Access Guide*. Burrows Communications. 原著喺2011年7月17號歸檔. 喺20 September 2010搵到.
用數學公式定義嘅向量字形
羅馬字母 a 嘅唔同字形
**字形**（英文：**glyph**）喺排版同平面設計，係指字符嘅某特定嘅實際形狀，即係話喺是但一隻編碼系統（例如統一碼）入面，一個基本符號可能有唔同寫法或者唔同樣，而當中某個特定嘅樣就叫字形。

字形係一個電腦排版嘅概念；喺活字印刷，對應嘅係一種叫字粒嘅實物。

編碼同字形
-----

喺個別嘅字款，可能唔係個個字形都有編碼。以中日韓書寫系統做例，譬如用一隻日本出嘅字款（臺灣出嘅字款通常冇咁嘅功能），喺 InDesign 打一個 ｢港｣ 字，右下角會係一個 ｢己｣，但係假設用緊嘅係東亞版嘅 InDesign，我哋可以選咗個 ｢港｣ 字再改設定做傳統字，個字右下就變咗 ｢巳｣；兩個字喺編碼上冇變（即係兩個之中有一個可能冇編碼），但係兩個係唔同嘅字形，喺套字款入面係由兩個唔同名嘅函數定義。

喺比較複雜嘅書寫系統，同一個字符可能視乎佢喺個字嘅邊個位會唔同樣，例如喺阿剌伯文，字母 ه（haaʾ）單丁寫寫 ﻩ，喺字頭寫 ﻫ，喺中間寫 ﻬ，喺尾寫 ﻪ，但係打字嘅時候唔會特別打，即係編碼冇變，但係唔單止要用唔同嘅字形來顯示每個唔同嘅樣，個操作系統仲要䀹住個有家有冇打多咗個字母，要將熒幕上已經顯示咗嘅字形隨時換做第個字形。

攷
-

1. ↑  Bringhurst, Robert (2015). *The Elements of Typographic Style* (加拿大英文) (第4.1版). Seattle, WA: Hartley & Marks. ISBN 978-0-88179-212-6.
2. ↑  Lupton, Ellen (2010). *Thinking with Type* (美國英文) (第2版). New York: Princeton Architectural Press. ISBN 978-1-56898-969-3.
3. ↑  Lunde, Ken (1998年9月10號). "Accessibility of Unencoded Glyphs" (PDF) (美國英文). 喺2023年4月1號搵到.



|  |  |
| --- | --- |
| Stub icon | 呢篇同語言學有關嘅文係楔位文。歡迎幫維基百科擴寫佢。睇 • 論 • 改 • 歷 |
唔好同**大昌食品**搞亂。
**大昌集團**（**Tai Cheung Holdings Limited**，港交所：88）係香港嘅一間地產公司。大昌地產喺全盛時期係「地產五虎將」嘅其中之一。

大暑集團嘅前身大昌建築喺1950年代成立，當時大昌專係收購一啲舊廠房、學校嚟起樓，所以發展出唔少大型項目，例如：青山道473號嘅兩排唐樓，前身係益豐搪瓷廠；依家被稱為馬頭角十三街嘅唐樓群，前身係南洋紗廠。

1970年代，股市同地產市道暢旺，大昌亦喺呢段時期急速發展，起咗唔少樓，例如大同新邨同黃埔新邨，更加買咗喜來登酒店嘅股權，風頭一時無兩。大昌當時都同其他公司夾份起樓，好似同和記合組城都地產，同太古合組太古昌發展，當中太古昌發展重揸住太古城嘅發展權，不過太古有咗做地產嘅經驗之後，就買埋大昌嘅股權。

更加唔好彩嘅係，陳德泰喺1981年過身，得63歲。主席個位即刻由個仔陳斌接手，陳斌成為當時最後生嘅上市公司主席。之後嘅大昌地產都冇咩大型嘅發展，規模自然遠遠唔及地產五虎將嘅其他成員。大昌集團比較近期嘅活動係2012年喺淺水灣投到一塊地，當時市場形容結果係「爆冷」。

依家嘅主席係陳斌，陳德泰嘅仔，亦都係集團第一大股東；而陳德泰另一個女陳秀清就係公司嘅法律顧問，佢亦都係香港另一個地產商鄭維志嘅老婆。原本嘅第二大股東係陳德泰老婆陳潘慧娟，佢2020年死後，股權分畀陳斌同陳秀清。

歷史
--

* 1956年，陳德泰成立大昌建築公司。
* 1972年，當年香港嘅股市暢旺，大昌地產亦都乘勢上市。
* 1981年，陳德泰喺美國過身。

發展項目
----

* 兼善里兩旁嘅唐樓（青山道473號）
* 大角咀「中」字頭樓宇
* 旺角甘霖街「廣」字頭樓宇
* 紅磡黃埔街兩旁唐樓

* 馬頭角十三街
* 美善同大廈
* 馬頭圍大廈
* 黃埔新邨（同和黃夾份）
* 大同新邨（同和黃夾份）
* 太古城第一期（同太古夾份）
《**情之所鍾**》（英文：My Only Love）係1963年嘅一部黑白粵語愛情片，由楚原執導，謝賢、江雪、南紅、李清、王偉領銜主演。

情節
--

莫燕萍一直暗戀龍天柱，不過天柱係好姊妹伊錦綉嘅男友。錦綉諗翻起當年墮崖受傷，好彩有燕萍輸血救佢，為咗報恩，錦綉決定天柱畀燕萍，重嫁畀個有錢仔常樂山。天柱意為錦綉貪圖富貴，於是同燕萍結婚嚟報復，但係樂山嚮結婚嗰日遇到車禍死咗。之後，天柱知到真相，於是同錦綉和好，重做埋知己，天柱因為咁忽略咗大咗肚嘅燕萍，燕萍於是要錦綉離開香港。天柱同燕萍講出真相，燕萍好內疚。七年後，天柱終於搵到錦綉，咁啱燕萍重病，佢就託錦綉照顧天柱同個仔。

演員陣容
----

|  |  |  |
| --- | --- | --- |
| **演員名** | **角色名** | **介紹** |
| 謝賢 | 龍天柱 |  |
| 江雪 | 莫燕萍 | 錦綉救命恩人，嫁咗畀天柱 |
| 南紅 | 伊錦綉 | 天柱前女友 |
| 李清 | 伊立仁 |  |
| 王偉 | 常樂山 | 有錢仔，同錦綉結婚 |
| 安偉連 | 錦兒 |  |
| 黎灼灼 | 姑媽 |  |
| 楊潔儀 | 同學 |  |
| 李亨 | 莫父 |  |
| 梁淑卿 | 莫母 |  |
| 周吉 | 蕭南軒 |  |
| 張志蓀 | 常樂山老豆 |  |
| 黎雯 | 常樂山阿媽 |  |
| 楊業宏 | 賓客 |  |
| 何碧堅 | 賓客 |  |
| 黃侃 | 職員 |  |
| 吳桐 | 經紀 |  |
| 萬靈 | 肥仔 |  |
| 林寶霞 | 賓客 |  |
|

參考
--

* YouTube上面嘅《粵語長片》情之所鍾 (1963)
* 香港影庫 HKMDB
| How to read a taxoboxHow to read a taxobox**馬騮** |
| --- |
| 嘉道理農場裏面所養嘅馬騮嘉道理農場裏面所養嘅馬騮 |
|
| **物種分類** |
| 

|
|  |
|
|
| 界 | 動物界 Animalia |
|
|
|
|
|
| 門 | 脊索動物門 Chordata |
|
|
|
|
|
|
|
| 綱 | 哺乳綱 Mammalia |
|
|
|
|
|
| 目 | 靈長目 Primates |
| 亞目 (Subordo): | 簡鼻亞目 Haplorrhini |
| Infraorder: | 類人猿下目 Simiiformes （部分） |
|
|
|
|
|
|
|
|
|
|
|
|
|
|
|
|
|
|
|
|
|
|

 |
|
|
|
|
|
|
|
|
|
|
|
|
|
|
|
| 小目 |
| * 闊鼻小目（新世界猴）Platyrrhini
	+ 捲尾猴科 Cebidae
	+ 青猴科 Aotidae
	+ 僧面猴科 Pitheciidae
	+ 蜘蛛猴科 Atelidae
* 狹鼻小目（舊世界猴）Catarrhini
	+ 猴科 Cercopithecidae
 |
|

**馬騮**（粵拼：**maa5 lau1**），書面語嗌做**猴**（粵拼：**hau4**），係靈長類動物。馬騮有成 264 種，佢個樣同猿好相似，兩樣都好似無乜分別，所以多數人都會當某啲猿係猴。但係事實上，猿係無尾嘅，加上身型比較大隻，唔同馬騮。

食性同生態地位
-------

馬騮同人一樣，係雜食動物，以生果，雀蛋，昆蟲為主，睇佢咩品種。馬騮進食後吐出或屙出嚟嘅種子，可以喺第啲林地生長，而馬騮亦係大型食肉動物（例如：豹）嘅食物來源，對森林生態好有貢獻。

分布
--

馬騮可以話係亞洲嘅產物。分布印度、東南亞（泰國，馬來西亞，越南）、中國大陸（海南島，廣東，廣西）、臺灣，香港等地。可分3個亞種。

保育現狀
----

馬來西亞黑風洞嘅長尾獼猴
喺印度等地方，因為馬騮所住嘅森林大受破壞，令佢哋被迫走入市區搵食，結果令佢哋變成賊仔，識得打開雪櫃，搶飯盒，造成滋擾。中國一啲農地，亦都係因為森林逐漸減少，吸引唔少馬騮走去偷食，造成猴患。

### 香港現況

喺香港郊野公園所見嘅品種，主要以恆河猴為主，另外重有長尾獼猴同佢哋嘅雜種，以前香港係恆河猴嘅原產地之一，但相信已經絕種。現時啲人見到嘅馬騮，聽講係後期有人刻意放生，再變成而家嘅野生品種。

野生馬騮最多出現喺「馬騮山」。人養而開放畀公眾嘅有嘉道理農場，而家舊「鹿苑」改建為馬騮籠，有三隻馬騮，二仔一女。而以前荔園動物園亦都有養馬騮。

文化
--

馬騮係中國嘅12生肖之一，排第九。

關於馬騮個名點蒞，有唔同講法：

據講以前馬舍有瘟疫，之後放馬騮喺馬籠度養，跟著啲馬就無事啦。所以後來就用「馬騮」嚟代表「猴」。

同馬冇乜關係，馬騮係古代中文「猱」嘅反切音[未記出處或冇根據]，猱即係猴。馬騮舊時又叫「馬留」或「馬流」。
壯語以maxlaeuz【ma˦˨ lau˧˩】指「猴」，讀音接近粵語「馬留」文讀音，所以「馬騮」應該係壯語音譯。

註
-

1. ↑  《雲麓漫鈔・卷五》：北人諺語，曰胡孫為馬流。

參考
--

* 《香港獼猴》ISBN 962-07-5396-8
* 《香港陸上哺乳動物圖鑑》ISBN-13 978-988-211-331-2，ISBN-10 988-211-331-1
* 《野生動物報導文學系列：走樣的臉孔》 ISBN 962-86308-3-0

1. ↑  康熙字典，643頁
2. ↑  邵氏聞見後錄/卷十
3. ↑  《雲麓漫鈔・卷五》
4. ↑  Cantonese etymology of "Monkey"

睇埋
--

* 香港哺乳動物

| 十二生肖 |
| --- |
| 鼠 | 牛 | 虎 | 兔 | 龍 | 蛇 | 馬 | 羊 | 猴 | 雞 | 狗 | 豬 |
**正方**（英文：**em**，又叫 mutton），喺排版同平面設計，係一個相對嘅長度單位，換算係 1 em 等於用緊嘅字大細，例如；如果用緊大細係 12 點嘅字，1 em 就即係 12 點，但係如果用緊 72 點嘅字，1 em 就係 72 點，如此類推。喺以前字粒排版嘅時代，一粒 1 em 闊嘅空格，啱啱就係一個正方形。正方嘅一半叫半方（en）。

em 並唔對應任何感知到或者測量到嘅物理量，理由係字大細本身已經係個虛構嘅數值。

講中日韓書寫系統嘅排版嗰陣，｢中文空格｣ 作為單位用，好多時都會譯做 em，但係其實中文字只係直排先會對應 em，如果橫排，就淨係字粒或者字形係正方形，先會對應 em 嘅單位。

攷
-

1. 1 2  何錦隆 (編). 《英漢印刷及傳訊科技雙解詞典》 (香港中文). 香港: 啟文書局有限公司. ISBN 962-336-020-7.
2. 1 2  Bringhurst, Robert (2015). *The Elements of Typographic Style* (加拿大英文) (第4.1版). Seattle, WA: Hartley & Marks. ISBN 978-0-88179-212-6.
3. ↑  Knuth, Donald E. (1986). *The TeXbook*. Reading, MA: Addison-Wesley. ISBN 0-201-13448-9.



|  |  |
| --- | --- |
| Stub icon | 呢篇**正方 (單位)**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
**華懋集團**係香港一間公司，而家主要業務係地產投資、發展及建築，而家個總部響新界荃灣如心廣場。集團前主席係亞洲女首富龔如心，佢喺2007年死咗之後，試過由細佬龔仁心暫代主席至2019年，依家行政總裁係蔡宏興。

歷史
--

華懋最初由王德輝嘅老豆王廷歆喺1940年代成立，當時嘅業務係做化工原料。之後由於中國政局動盪，華懋就將生意由上海搬去香港繼續經營。

到1960年代，王德輝同王廷歆成立華懋置業公司，之後就慢慢將重心轉為發展地產事業。早期佢哋嘅發展項目集中喺荃灣、葵涌、觀塘、慈雲山呢啲當時係城市邊緣嘅地方，同時又喺太子度起咗唔少高尚住宅。之後，華懋一路喺元朗、沙田、屯門呢啲新市鎮起咗好多樓。

1988年，王德輝同龔如心想將華懋集團上市，但係之後覺得估值唔理想，結果打消咗上市嘅念頭，成為香港少數從來都未上過市嘅地產公司。

1990年，王德輝第二次畀人綁架失蹤，集團嘅事務交晒畀龔如心打理。

到1997年，王廷歆入稟高院，要求由佢宣誓佢個仔王德輝已經死咗，到1999年，法庭正式宣佈王德輝喺法律上已經死亡。之後王廷歆就開始為咗王德輝嘅身家同龔如心打官司，法庭一路都係判王廷歆一方勝訴，龔如心更加因為涉嫌偽造文件畀人拉咗，但係到2005年9月，終審法院推翻之前原審庭同上訴庭嘅判決，宣佈龔如心揸住1990年遺囑係真嘅，龔如心因而攞到王德輝所有遺產。

2007年4月3號，龔如心因為心肌梗塞、冠心病發同子宮癌擴散轉移喺養和醫院病死，龔如心落袋唔夠兩年嘅身家，又再掀起一次爭產風暴。喺佢死後唔夠一個月，華懋慈善基金同當時冇乜人識，自稱係風水師嘅陳振聰各自揸住一份由龔如心身前立嘅遺囑，最後到2011年，高等法院裁定華懋慈善基金嘅2002年遺囑係真嘅，龔如心嘅身家，就由華懋慈善基金託管。

喺龔如心爭產官司完咗之後，律政司認為華懋慈善基金只係遺產嘅「受託人」，而華懋慈善基金就認為基金係遺產嘅「受益人」，於是要求高等法院解釋遺囑，2013年2月，高院裁定基金會敗訴，之後基金會兩次上訴都畀法庭駁回。

2019年8月，龔仁心、劉元春、龔中心同龔因心畀華懋集團炒魷魚，之後華懋集團嘅話事權就落入2018年先由南豐跳槽過嚟嘅蔡宏興手上。

主要發展項目
------

### 香港島

* The Lily
* 大學閣

### 九龍

* 愛華閣
* 太子閣
* 春秋閣
* 御·豪門
* 瑜一
* 天香花園大廈

### 新界

* 富豪花園
* 花園城
* 如心廣場
* 豪景花園
* 全·城滙
* 朗城匯

參考
--

1. ↑  〈蔡宏興：華懋不要家族式經營〉. 《信報財經月刊》. 2022-11-14. 喺2022-11-14搵到.

睇埋
--


維基同享有多媒體嘅嘢：  
**Chinachem Group**

* 龔如心
* 王德輝
* 華懋慈善基金
* 華懋電影院線

連結
--

* 華懋集團
* 華懋商場嘅神秘空間
廿一點嘅場面
**算牌**（**card counting**），玩牌策畧一種，用喺賭博遊戲廿一點上面。玩家藉統計同概率，以祈打破莊家勝算。算牌有好多種計法，稱為**算牌法**，大柢為出過嘅牌畀分數，估計剩低落來嘅牌，勝算有幾大。算牌並唔係好難，熟手玩家基本上都會，所以廿一點為少數對玩家稍為有利嘅賭博。

算牌唔使記住出過嘅牌，但要一路玩，一路為出嘅牌計出總分，所謂流水數。一九八八年美國電影手足情未了，講算牌做記晒每一張牌，事實並唔係咁。套片亦誤導大眾算牌犯法。

喺賭場算牌，視各地法例而定。只用心算，一段唔視為犯法。用另外方法記低同計算，甚至有專門機器，咁會視為出千，甚至視為犯法，然而並非處處法例都係咁。之不過，就算係心算，賭場唔歡迎依類玩家，會設法唔畀依類玩家賭廿一點，甚至禁止入場、打人同搶返彩金之類。

由於算牌容易，賭場有理冇理，只要贏得多都當算牌，話之有無算過，會趕人出場；亦有踩界嘅處理手法，例如捉人入房，嘥佢時間，名義上係詢問，實際上係禁錮。部分同黑社會關係密切嘅，重會用到違法手段。

除咗禁制同恐嚇手段，檯面上，賭場亦有一啲方法應付，改變原本遊戲玩法，如減少發牌次數，唔畀人加賭注，用好多副牌，唔用哂成副牌就重新洗過之類。故此玩家，亦會有相對唔同玩法嘅算牌法。

賭場亦可以靠現代技術，以電子洗牌出術，如記錄每隻牌，洗牌洗到有利於賭場先至發牌，甚至用機械逐張牌揀過先至出畀荷官轉發出去。

方法
--

算牌出自經驗。按經驗，牌分成大細牌，大牌視為好牌，有利於玩家，細牌視為壞牌，有利於莊家。計法唔同，對唔同嘅牌，有唔同睇法。一般而言，大牌有煙士，十同積、女、傾。細牌有二三四五六。而七八九係唔計。

算牌會睇住發過嘅牌，計出勝算。至簡單加一，大牌減一，細牌加一。正數愈大，就愈有利。負數愈大，就愈不利。對此可以判斷賭注。原因係出得大牌多，咁之後細牌就少，咁對莊家有利。若果出得細牌多，莊家就有多啲大牌未發，之後就有機會拎到大牌。玩家後尾越有機會近廿一點，又或者，莊家就易啲爆煲。

有啲更複雜嘅算牌法，會增加勝算，之不過太複雜就會計得慢，亦容易出錯。

後面為一部份算牌法。

| 牌法 | 2 | 3 | 4 | 5 | 6 | 7 | 8 | 9 | 10, J, Q, K | A | 計算層次 |
| --- | --- | --- | --- | --- | --- | --- | --- | --- | --- | --- | --- |
| Hi-Lo | +1 | +1 | +1 | +1 | +1 | 0 | 0 | 0 | −1 | −1 | 1 |
| Hi-Opt I | 0 | +1 | +1 | +1 | +1 | 0 | 0 | 0 | −1 | 0 | 1 |
| Hi-Opt II | +1 | +1 | +2 | +2 | +1 | +1 | 0 | 0 | −2 | 0 | 2 |
| KO | +1 | +1 | +1 | +1 | +1 | +1 | 0 | 0 | −1 | −1 | 1 |
| Omega II | +1 | +1 | +2 | +2 | +2 | +1 | 0 | −1 | −2 | 0 | 2 |
| Red 7 | +1 | +1 | +1 | +1 | +1 | 0 or +1 | 0 | 0 | −1 | −1 | 1 |
| Halves | +0.5 | +1 | +1 | +1.5 | +1 | +0.5 | 0 | -0.5 | −1 | −1 | 3 |
| Zen Count | +1 | +1 | +2 | +2 | +2 | +1 | 0 | 0 | −2 | −1 | 2 |

攷
-

1. ↑  Rose, I. Nelson; Loeb, Robert A. (1999). *Blackjack and the Law*. Rge Pub. ISBN 978-0-910575-08-9.
2. ↑  〈美海关查获赌博作弊装置 - 大纪元〉. 《大纪元 www.epochtimes.com》 (簡體中文). 2021-06-09. 喺2021-08-29搵到.
3. ↑  "Card Counting Strategies". Qfit.com. 喺2013-03-10搵到.
香港藝術館收藏嘅**廣彩纏枝花卉雙龍耳瓶**；佢色水好鮮艷，睇得到西人畫畫風格嘅影響。
**廣州織金彩瓷**，簡稱**廣彩**，（粵拼：Gwong2 coi2；英文名係「Canton porcelain」或者「Cantonese porcelain」）。佢係一種喺啲白瓷器皿上面彩繪再燒製而成嘅工藝品，出名在色彩絢麗、金碧輝煌、構圖嚴謹、繪工精細，畀人嗌做中國四大名瓷之一。呢種工藝開頭係喺 16 世紀尾橛嘅大明時期，已經有成過四百年歷史。嗰時廣東啲粵人由江西景德鎮嗰度運啲白瓷過嚟，再喺廣州嗰度幫啲瓷器油顏色、加圖案、再燒。喺呢種風格身上睇得到明朝文化嘅影子，但係佢又加咗啲西人嘅風格喺入面，例如係《竹園陶說》就咁樣講：「清代中葉，海舶雲集，商務聚盛，歐土重華瓷，我國商人投其所好，乃於景德鎮燒造白瓷，運至粵垣，加僱工匠，仿照西洋畫法，加以彩繪，於珠江之河南，開爐烘染，製成彩瓷然後售之西商。」

技術同藝術性
------

廣彩嘅顏料大致有幾種：一係水青，又叫做「廣翠」，好似青花咁嘅色水；二係西紅，同江西景德鎮嘅胭脂紅相似；三係大紅，比較礬紅淺而且鮮；四係大綠，比起江西大綠稍為翠啲；五係麻色，似黃麻皮咁嘅色；六係金彩，金碧輝煌；七係茄色，由西紅同水青配成嘅紫色。喺設計方面，廣彩成日都係「滿地開光」（廣彩廠嗌咁做「斗方」）。有邊、有開光、有地，而主題嗰舊嘢就擺喺正中心嗰度。

喺製作方面，早期嘅廣彩瓷器嘅圖案都係用人手畫構圖同油顏色，好徙時間。後嚟先至用手雕橡膠圖章嘅方法嚟處理廣彩嘅花邊線條：首先會由個大師傅蓋印同駁接印同印之間嘅駁口，再由啲下手工人油顏色。再打後啲，橡膠圖章已經由熱壓方式由畫線稿影像電版直接印出嚟，唔使再靠人手雕。

香港廣彩
----

廣彩本來係廣州嗰帶搞得最勁，後嚟佢重擴展咗去其他嶺南地區嘅大城市，例如香港就喺廿世紀初開始學廣州搞廣彩。香港嘅廣彩歷史有得追溯到 1928 年，嗰時九龍城隔坑村道起咗間「錦華隆廣彩瓷廠」，打後又喺 1947 年有咗「亞洲彩瓷廠」同「東方廣彩瓷廠」。1960 年代之前，香港嘅廣彩製品都係以餐具同花樽呢件濕碎嘢為主，造型有百幾款，重出口到去美國、西歐、南美、東南亞、大溪地、同馬達加斯加呢啲地方。1960 至 70 年代，歐美國家經濟好發達，對唐人工藝品有唔細嘅需求，香港就開咗成柞彩瓷工廠，嗰時從事彩瓷業嘅工人有過千人。

香港嘅廣彩業喺 1970 年代受咗一次大打擊。嗰時美國開始禁啲含鉛同鎘嘅瓷器餐具入口，令到整個香港廣彩業嘅生意一落千丈：因為廣彩嘅釉上彩係屬於低溫嘅色料，燒爐嘅溫度只係去到攝氏 800 度左右，加上顏料入面嘅玻璃成份含有一氧化鉛，除非用高過攝氏 950 度嘅釉中彩，先至可以將鉛同鎘燒盡，但係咁做啲色水又會變到好暗淡，冇辦法表現廣彩特有嘅鮮艷色彩。

直到 1980 年代，隨住啲人興仿古瓷，先至出現扭轉頹勢嘅機會。仿古瓷製品以陳設觀賞為主，並唔會用嚟做餐具，所以唔使顧慮含鉛量嘅限制，顏料可以好似油畫咁厚厚堆填喺瓷器大魚缸同大花瓶上面。嗰陣仕女戰將等人物嘅厚彩堆金圖案嘅仿古瓷最有人氣，近百年盛行嘅瓷器款幾乎都畀人仿造，可以話係香港廣彩最興旺嘅時期。其中喺摩羅街中心嘅華通陶瓷嘅規模最大，佢喺 1989 年搬咗去仔田灣，2010 年再搬去西環山道繼續開檔。

隨住中國大陸喺 1980 年代實施對外開放嘅政策，香港嘅彩瓷生產線亦都相繼轉入去珠江三角洲一帶，只係保留啲辦事處同樣品間喺香港。到咗廿一世紀，香港重有人堅持用人手畫花，但係家庭式製作嘅瓷器廠只係剩低九龍灣工業中心嘅粵東磁廠。當香港最後一代嘅廣彩老師傅退休之後，本土嘅彩瓷製造好有可能就咁畫上句號。雖然係咁，香港都重有啲瓷藝發燒友喺度嘗試緊將呢種工藝搞落去。

廣彩作品
----

* 廣彩花鳥瓷盤廣彩花鳥瓷盤
* 廣彩村姑採櫻圖碟廣彩村姑採櫻圖碟
* 廣彩蓋罐廣彩蓋罐
* 18 世紀荷蘭商人喺廣東買嘅廣彩18 世紀荷蘭商人喺廣東買嘅廣彩
* 廣東省博物館收藏嘅廣彩風景人物紋帶蓋執壺廣東省博物館收藏嘅廣彩風景人物紋帶蓋執壺
* 廣東省博物館收藏嘅廣彩人物圖碟廣東省博物館收藏嘅廣彩人物圖碟

睇埋
--

* 嶺南文化
* 景德鎮

資料來源
----


維基同享有多媒體嘅嘢：  
**Canton porcelain**

1. ↑  馮素閣 (2002-10-11). 〈《收藏家》五彩、粉彩和廣彩的區別〉. 中華博物網站. 原著喺2016-03-04歸檔. 喺2011-12-20搵到. `{{cite web}}`: Cite has empty unknown parameter: `|coauthors=` (help)
2. ↑  香港觀察：從「廣彩」看消逝中的製造與民間工藝
3. ↑  港式廣彩再生　一切由「車線」開始
4. ↑  〈香港僅存廣彩瓷廠　首度展覽經典瓷畫〉. 原著喺2017年4月18號歸檔. 喺2017年9月2號搵到.

| * 睇
* 傾
* 改
粵文化主題 |
| --- |
|  |
| 史 | 南越 · 大唐 · 南漢 · 趙宋 · 大元 · 大明 · 大清 · 中華民國 |
| 語言 | 廣東話 · 台山話 · 廣西平話 · 大粵港諺語 · 粵語俗語 · 古百越語底層 |
| 建築 | 竹筒屋 · 鑊耳屋 · 蠔殼屋 · 唐樓 · 僑墟 · 園林 · 東山洋樓 · 開平碉樓 · 五層樓 · 陳家祠 |
| 視藝 | 牙雕 · 玉雕 · 粵繡 · 潮州木雕 · 剪紙 · 盆景 · 書風 · 廣彩 · 傢俬 · 畫派 · 高州角雕 |
| 演藝 | 大戲 · 南音 · 廣東話民歌 · 廣東話童謠 · 南海潮 (歌) · 粵樂 · 粵胡 |
| 文學 | 粵詩 ·  粵謳 · 詩派 · 嶺南三家 · 嬉笑集 · 全粵詩 · 竹枝詞 · 木魚書（花箋記） |
| 飲食文化 | 廣東菜 · 廣州菜 · 順德菜 · 太史菜 · 譚家菜 · 飲茶 · 點心 · 涼茶 · 糖水 · 廣東十大名酒 · 四大名果（香蕉 · 荔枝 · 菠蘿 · 木瓜） |
| 功夫 | 洪拳 · 詠春 · 蔡李佛拳 · 周家拳 · 屠龍拳 · 蝴蝶雙刀 |
| 哲學思想 | 嶺南儒學 · 東塾學派 · 八桂學派 |
| 民間習俗 | 行花街 · 打醮 · 飄色 · 醒獅 · 賣懶 · 扒龍船 · 年例 · 廣府廟會 · 嫁娶屋 · 打小人 · 執骨 · 請籃姑 · 補天穿 |
| 地方神靈 | 北帝 · 華光 · 關帝 · 呂純陽 · 龍母 · 金花娘娘 · 土主 · 醫靈 · 張王爺 · 主帥康公 · 伏波 · 玄壇真君 · 譚公 · 侯王 · 曹主娘娘 · 包公 · 草聖大王 · 媽祖 · 洪聖 · 黃大仙 |
| 象徵物 | 木棉花 · 三板 |
| 其他 | 粵商 · 五羊傳說 · 廣州十三行 · 廣府民間故事 · 羊城八景 · 田棋 · 異物志 · 廣東新語 |
| 相關文化 | 香港文化 · 澳門文化 · 越南文化 |
| 文化中心 | 廣州 · 東莞 · 佛山 · 香港 |
| 地理 | 珠江 · 五嶺 |
2015 年一幅描繪瘦長人嘅圖畫
**瘦長人**（粵拼：sau3 coeng4 jan4；英文：**The Slender Man**），又有叫**瘦削男**，係源自 2009 年一個 creepypasta 故仔嘅一個虛構角色。

自從 2010 年代早期起，瘦長人就大受西方嘅恐怖文學愛好者歡迎，成為咗個都市傳說。

重點特徵
----

睇埋：Creepypasta
响相關嘅故仔當中，啲人對瘦長人嘅描述如下：瘦長人著住黑色西裝，生得異常咁高咁瘦，好多時俾人以為佢係樖樹，而且塊面一片空白；瘦長人會喺樹林等嘅多種地方出現，會跟蹤佢嘅目標人物，跟蹤到咁上下佢會突然出現喺目標人物後面，而事後，俾瘦長人跟蹤嗰個人就會失蹤。

瘦削男有齊嗮 creepypasta 嘅重要特徵，例如係佢從來唔講嘢又冇人知失咗蹤嘅人嘅下場，就引起讀者對未知嘅恐懼；而且因為描繪瘦削男嘅故仔通常個個作者都唔同，所以呢啲故仔對瘦削男嘅描述唔完全一致－更加顯得呢啲故仔似都市傳說。因為瘦削男咁有 creepypasta 嘅特徵又咁俾人廣傳，所以佢成日俾人攞嚟做 creepypasta 嘅代表角色。

類似生物
----

睇埋：仙子
* 仙子，有學者指出，瘦長人喺好多方面都好似中世紀對仙子嘅描述－兩者都係似人非人（睇埋恐怖谷）、有超自然力量、會拐帶大人細路，而且畀佢哋拐走嘅人下場不明。
* Boogeyman
* 飛蛾男
* 耶加婆婆
* 無頭騎士

睇埋
--

* 恐怖故仔
* 恐怖谷
* 竹節蟲

攷
-

1. 1 2  Dewey, Caitlin; Dewey, Caitlin (2014-06-03). "The complete history of 'Slender Man,' the meme that compelled two girls to stab a friend". *The Washington Post*.
2. 1 2  Chess, S. & Newsom, E. (2014). *Folklore, Horror Stories, and the Slender Man: The Development of an Internet Mythology*. Springer.

拎
-

* The Slender Man Mythos. *TV Tropes*.
* Faeries - Slender Man Connection Wiki，呢個網頁講瘦長人同中世紀式仙子相似嘅地方。
收錄粵維度嘅法律內容多時只係提供一啲參考，**唔保證會係絕對專業嘅意見**。有現實嘅任何法律問題，最好諮詢埋專業法律人士同熟悉相關司法管轄權嘅其他唔同意見。

死亡地帶（紅色）喺黃石國家公園（綠色）入面嘅位置
**死亡地帶**（英文：**Zone of Death**）係喺美國西部嘅一個地方，範圍係愛達荷州境内屬於黃石國家公園嘅嗰塊大概130平方公里咁大嘅地。之所以叫死亡地帶係因為美國法律入面有條法律罅，喺呢度犯咗法嘅人理論上唔使負刑責，就算殺咗人都可以走得甩。

解釋
--

黃石公園風景
死亡地帶指黃石國家公園西南邊同愛達荷州重疊嘅嗰塊地，約莫130平方公里大。佢唔係一個行政分區，而只係美國其中一條法律罅嘅適用範圍。美國法學家白賴仁．高特（英文：Brian C. Kalt）發現喺呢度犯咗法可以走法律罅，就算係殺咗人都冇事。為咗帶出呢個問題有幾嚴重，佢就幫呢度改咗個英文花名叫Zone of Death，中文意譯做「死亡地帶」。

### 背景

根據美國憲法第三條第二款，除咗彈劾案之外，其他所有罪案都要喺案發地嗰個州入面俾陪審團審訊。而第六修正案其中一條叫做「鄰近條款」（英文：Vicinage Clause）嘅條文仲寫到明話，被告有權要求俾案發地所在嗰個州兼夾嗰一區嘅公正嘅陪審團審訊，而且審訊要迅速同公開。

美國聯邦政府對黃石國家公園有專屬管轄權，即係話任何喺黃石公園入面發生嘅罪案都要交俾聯邦地區法院去處理，州法院冇權審理。雖然死亡地帶喺愛達荷州境内，不過佢唔歸愛達荷聯邦地區法院去管，而係屬於懷俄明聯邦地區。噉係因為懷俄明區嘅範圍包嗮成個黃石公園，而公園嘅邊界伸到入愛達荷州同蒙大拿州境内，所以懷俄明區仲係美國目前唯一一個對多過一個州嘅地方有管轄權嘅聯邦地區。

### 法律罅

按照美國憲法嘅寫法，任何喺死亡地帶發生嘅刑事案件揾嘅陪審員都要嚟自愛達荷州兼懷俄明聯邦地區，即係話陪審員要喺死亡地帶入面揾。但係死亡地帶連一個居民都冇，更莫論揾十二個出嚟組陪審團。於是辯方律師就可以捉住呢點，拗話冇陪審團就唔可以合憲噉審訊，理論上唔可以對被告判刑，所以被告就算犯咗殺人罪都打得甩。

歷史
--

### 發現

死亡地帶呢條法律罅係由密芝根州立大學法學院教授白賴仁．高特發現嘅。佢係專門研究美國憲法嘅法學家，當時寫緊一篇文，係關於美國憲法第六修正案嘅一啲技術細節嘅。佢忽發奇想就諗話如果有個地方唔夠陪審員噉會點呢，然後諗下諗下就驚覺黃石公園愛達荷州嗰橛gyut6真係唔夠人組成陪審團。佢為咗叫政府關注呢個漏洞，就決定將論文嘅重心擺喺呢條法律罅上面。佢最後寫出嚟篇文叫《完美罪案》（英文：*The Perfect Crime*），喺2005年刊咗喺《喬治城法律期刊》（英文：*The Georgetown Law Journal*）上面。

除咗寫呢篇文之外，高特一路都有遊說美國國會同懷俄明州當地嘅議員去解決呢個問題。尤其係佢篇文出咗街之後，佢好驚有人睇到會用佢嘅方法犯法然後逃避刑責。不過無論係國會定懷俄明州議會都冇理到呢單嘢。

### 衍生小說

去到2007年，美國作家查理斯．占士．薄斯（英文：C. J. Box）為咗令政府警惕呢條法律罅，就用死亡地帶做背景寫咗本小說。本書叫做《自由射擊》（英文：*Free Fire*），劇情圍繞住喺死亡地帶入面發生嘅四單謀殺案。薄斯卒之引起咗一位議員嘅關注，不過國會一樣冇理到呢位議員。

有關案例
----

2005年12月，有個叫米高．包德蘭（英文：Michael Belderrain）嘅人喺黃石公園蒙大拿州嗰部分非法打獵，俾人拉咗。案發地同死亡地帶一樣，都係屬於懷俄明聯邦地區但唔屬於懷俄明州嘅。雖然黃石公園蒙大拿州嗰頭有人住，但係喺得幾十個人揀嘅情況之下，好難砌一個公平、冇偏見嘅陪審團出嚟。

懷俄明區嘅聯邦法官為咗唔俾包德蘭甩身，決定唔理第六修正案寫明嘅要求，照俾懷俄明聯邦地區法院審理呢單偷獵案。包德蘭於是引用高特篇文反對，話噉做唔啱規矩，不過俾法官駁回佢嘅反對。包德蘭最後同控方達成咗認罪協議，減刑嘅條件係包德蘭唔可以針對呢條法律罅提出上訴。亦即係話，死亡地帶呢個問題又變返懸而未決。

參考
--

1. ↑   Andrews, Robin (2017年11月26號). "A Legal Loophole Might Let You Get Away With Murder In Yellowstone". *Forbes* (英文).
2. ↑  
Therriault, Ednor (2018年12月). *Myths and Legends of Yellowstone* (英文). Bowman & Littlefield. ISBN 978-1493032150.
3. 1 2   Tom Scott (2022年6月18號). "I visited the Yellowstone Zone of Death". *YouTube* (英文).
4. ↑   〈美利堅合眾國憲法〉. 《美國在台協會》. 喺2023-07-24搵到.
5. ↑   〈權利法案 （美國憲法修正案第一至第十條）〉. 《美國在台協會》. 喺2023-07-24搵到.
6. 1 2 3 4   Kalt, Brian C. (2005). "The Perfect Crime". *The Georgetown Law Journal* (英文). **93** (2): 675. SSRN 691642. 原著喺2021-01-17歸檔.
7. ↑   Wolfe, Kerry; 等 (2017年7月19號). "Yellowstone's Zone of Death". *Atlas Obscura* (英文).
8. 1 2   Kalt, Brian C. (2008). "Tabloid Constitutionalism: How a Bill Doesn't Become a Law". *The Georgetown Law Journal* (英文). **96** (6): 1971, 1975–1978. SSRN 1136301. 原著喺2015-09-01歸檔.
9. 1 2  
Brown, Diana. "Inside Yellowstone's 'Zone of Death' Crimes Can't Be Prosecuted". *howstuffworks* (英文). 喺2023-07-24搵到.
10. ↑   Box, C. J. (2007). *Free Fire* (英文). New York: G.P. Putnam's Sons. ISBN 978-0399154270. LCCN 2007000539.
11. ↑   Special to the Denver Post (2007年8月2號). "Murder in majestic Yellowstone". *The Denver Post* (英文).
12. ↑  
Morton, Tom (2009年3月12號). "Yellowstone 'no man's land' leaves jurisdiction question". *Casper Star-Tribune* (英文). 原著喺2021年1月31號歸檔.
喺以色列嘅博物館入面嘅AMX-13坦克
**AMX-13輕型坦克**，係一款由法國喺1953年至1985年期間生產嘅輕型坦克，因為重13噸而叫做AMX-13，有堅固、可靠嘅底盤，安裝咗一個由GIAT工業（家陣嘅Nexter公司）所生產嘅炮塔。

史
-

喺1946年，法國陸軍提出需要一款輕型坦克，因為當時嘅法國有好多海外殖民地都話要獨立（例如法屬印度支那同阿爾及利亞），因此好需要一款能夠空運嘅坦克車；於是，伊希萊姆利諾工廠（Atelier de Construction d'Issy-les-Moulineaux，AMX）由1946年開始生產AMX-13輕型坦克，第一架原型車響1948年開始運行。

1952年，羅昂製造廠（Atelier de Construction Roanne）公司開始生產呢種坦克，但係1964年之後，製造工作交咗俾索恩河畔沙隆嘅克勒索-盧瓦爾公司，ARE公司轉為生產AMX 30主戰坦克，呢種坦克嘅產量大為減少，重喺1987年停產。AMX-13坦克響80年代以後逐漸畀法國陸軍淘汰。

各國使用情況
------

### 法國

作為AMX-13嘅原產國，法國係AMX-13坦克最大嘅用戶之一，但係法軍從1970年代就開始逐步淘汰AMX-13坦克，目前法國嘅AMX-13坦克已經退役。法國曾經將AMX-13輕型坦克出口到超過25個國家。

### 荷蘭

荷蘭同法國都係AMX-13最大嘅用戶之一，不過家陣荷蘭軍隊嘅AMX-13坦克已經退役。

### 以色列

響第二次中東戰爭，以色列向法國買咗100架AMX-13坦克，響其中60架上面改裝咗榴彈炮，兼改裝到可以適應沙漠環境；喺1967年嘅第三次中東戰爭中，以色列軍隊發現AMX-13坦克嘅75mm火炮難以擊穿當時埃及同敘利亞軍隊所裝備嘅T-54坦克同T-55坦克，因此好快淘汰咗，有部份戰車賣咗去星架坡。

參考
--

1. 1 2  The complete guide to tanks and armoured fighting vehicles, ISBN 978-1-84681-110-4
2. ↑  Michael Green. *Tanks* (英文). pp. pp.67-68. ISBN 9781616732707. `{{cite book}}`: `|pages=` has extra text (help)
3. 1 2 3 4   David Miller (2000). *The Illustrated Directory of Tanks of the World Illustrated Directory Series* (英文). Zenith Imprint. pp. 79-81. ISBN 9780760308929. 喺2013-12-08搵到.
4. ↑   Robert Jackson. *101 Great Tanks* (英文). p. 70. ISBN 9781435835955.
《**雞鳴狗盜**》（英文：The Wonderful Partner）係1960年嘅一部黑白粵語喜劇，由吳回執導，吳楚帆、容小意、張瑛才、紫羅蓮領銜主演。

情節
--

王七入屋行竊，撞著屋主韓小茹帶男友張維亷翻來幽會，王七於是藏身衣櫃。包養小茹嘅有錢佬陳冠球突然翻來，維亷連忙匿入衣櫃，遇到王七。王七喺維亷口中知道小茹本來同維亷係一對，但係為咗生計，被逼要做冠球情婦。維亷求王七幫小茹脫離冠球魔掌，王七應承咗佢。

王七同隔籬屋楊愛蓮扮做有錢人，去冠球屋企個宴會，乘機偷小茹啲文件，點知意外咁搵到冠球嘅販毒證據。冠球發現文件被人偷咗，就將維亷、小茹禁錮，又綁架王七啲仔女，要脅王七交翻啲罪證出來，好彩愛蓮通知警方趕到，將冠球班人一網打盡。

演員陣容
----

|  |  |  |
| --- | --- | --- |
| **演員名** | **角色名** | **介紹** |
| 吳楚帆 | 王七 | 小偷 |
| 容小意 | 韓小茹 | 為生計被逼做陳冠球嘅二奶。 |
| 張瑛才 | 張維廉 | 韓小茹男朋友 |
| 紫羅蓮 | 楊愛蓮 | 王老嘅鄰居 |
| 李坤山 | 陳冠球 | 有錢毒販 |
| 葉萍 | 陳三太 |  |
| 吳嘉麗 | 王七個女 |  |
| 馮敬文 | 阿燦 |  |
| 馮明 | 阿蛇 |  |
| 陳碩修（石修） | 羊仔 |  |
| 梁淑卿 | 楊母 |  |
| 高魯泉 | 人王全 |  |
| 楊秀鳳 | 五嬸 |  |
| 黃侃 | 醫生 |  |
| 楊業宏 | 楊大紳 |  |
| 高超 | 阿超 |  |
| 譚天 | 店主 |  |
| 林沃 | 大牛標 |  |
| 香海 | 油炸蟹 |  |
| 區嶽 | 警官 |  |
|

參考
--

* YouTube上面嘅《粵語長片》雞鳴狗盜 (1960)
* 香港影庫 HKMDB
| How to read a taxoboxHow to read a taxobox**花葉冷水花** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Eudicots |
|
|
| （未分級） | I類真薔薇分支 Eurosids I |
|
|
| 目 | 薔薇目 Rosales |
|
|
|
|
|
|
|
|
| 科 | 蕁麻科 Urticaceae |
|
|
|
|
|
| 屬 | 冷水花屬 *Pilea* |
|
|
|
|
|
|
|
| 種 | **花葉冷水花 *P. cadierei*** |
|

 |
|
| 二元學名 |
| ***Pilea cadierei***Gagnep. |
|
|
|
|
|
|
|
|
|
|
|
|
|
|
|

**花葉冷水花**（粵拼：faa1 jip6 laang5 seoi2 faa1；學名：*Pilea cadierei*）；福州地區嗰邊嗌**金邊山羊血**（gam1 bin1 saan1 joeng4 hyut6；閩南話：**kim-pinn-san-iûnn-hueh**或**kim-pinn-san-iûnn-huih**）；佢係蕁麻科冷水花屬嘅長年生常綠草本植物或灌木，原產地喺越南嘅中部山區。

形態
--

成樖嘢冇毛，啲根莖幾乎黐喺地度生。而佢嘅莖係肉質嘅同時，佢下邊有些小木質化。而葉方面，佢係對生品種，倒立蛋形，入面有好多汁響度。葉色方面，上深綠下淡綠，中間有2條間斷嘅白斑，佢有草質托葉響度。而花嘅方面，呢種樹嘅花公同花乸都唔生喺同一樖樹度，其中花公係序頭嘅樣，而花乸係倒立嘅梨形。佢啲花成日生係葉杈嗰度；而花蕊方面，花公嘅蕊係比較明顯，但係花乸嘅蕊係唔明顯嘅，而且退化咗之後就變成圓錐體嘅樣。

用途
--

呢種植物一般用嚟做城市嘅綠化植被植物，同時佢重可以做盆景都得。

### 藥用價值

成樖嘢都可以做藥，佢有清熱解毒同利尿嘅功效。

有關嘅書
----

* Harrison, Lorraine (2012). *RHS Latin for gardeners*. United Kingdom: Mitchell Beazley. p. 224. ISBN 9781845337315.

出面網頁
----


維基物種有資料講：***花葉冷水花***

維基同享有多媒體嘅嘢：  
**花葉冷水花**

* 花叶冷水花的功效与作用 中医养生网
* 花叶冷水花的药用价值 百药全搜網
* 花叶冷水花 泉州市教育科学研究所
* 花叶冷水花 Pilea cadierei PPBC中国植物图像库
* 昆明植物研究所. 〈花叶冷水花〉. 《《中国高等植物数据库全库》》. 中国科学院微生物研究所. 喺2009-02-25搵到.
**自治**，人自己治自己咁解，又叫**自政**。相對於英文autonomy，按字源，古希臘文αὐτονομία，自己同法律二字合成，按意解做「人畀自身自己法律」，故此又繙做**自律**。亦有**自主**、**自立**、**自決**、**獨立**咁叫法，或以權利來睇，寫**自主權**、**自治權**、**自政權**、**自決權**。由於會啲字同其他相近概念重疊，字會交叉咁用。唔同學科有唔同講法，取字又會唔同。

西洋種種學科，自治涉及其中，各家解法大異其趣。道德、政治、生物、倫理、醫學、發展心理學，都會涉及。

好似醫學咁，病人睇病，醫生治病，醫生講清楚情況，要點樣醫病，咁醫法可能有乜問題。咁個波就交畀病人自己決定，依種就為之病人自決權、自主權。咁嘅睇法，亦唔止醫學。呢類範疇，將自治睇成權利，即告知一切，無迫之下，自己決定。

生物學有自律神經系統，取自英文autonomic nervous system，神經完全自動波，自己管治自己，自律個名，合符autonomy本義。

文
-

禮記有講，「故百姓則君以自治也」。百姓會以君主為模範，自己治理自己。

哲學
--

哲學講自治，以康德為首。康德自治有三題。一，自治係權，可以自行決斷，唔受你人干預。二，自治為能力，前者決定，經過獨立思考，經人自省。三，自治為理想之道，以自治過日。

尼采都有自治。佢講自治，以人自身自主，有關於自身幾面，包括自尊同自愛。

成長
--

細蚊成長，會學曉自治。佢情感部份會靠自己，多過父母。佢行為部份，以自己判斷，做獨立決定。到青春期，自治關乎自身認同。佢會受同輩、父母影響。隨住年紀大，就會有多啲自治意識。

攷
-

1. ↑  〈禮記禮運〉.
2. ↑  Sensen, Oliver (2013). *Kant on Moral Autonomy*. Cambridge University Press. ISBN 9781107004863.
3. ↑  Gemes, Ken; May, Simon (2009-05-07). *Nietzsche on Freedom and Autonomy*. OUP Oxford. ISBN 9780191607882.
4. ↑  Berk, Laura (2013). *Child Development* (第9版). Pearson.
**蘇宇亮**（簡化字：**苏宇亮**，2005年1月26號—）係中華人民共和國足球員，外號「中國麥巴比」。

身世
--

蘇宇亮亞媽係中國人，亞爸係尼日利亞人。佢喺尼日利亞出世，一兩歲嗰陣時先至由尼日利亞返到中國，亦有講法話佢喺廣州出世。佢喺廣州荔灣區多寶路大，識講普通話同粵語，鍾意食牛肉雞蛋腸粉，喺廣州市第89中學返過學。

足球生涯
----

蘇宇亮小學三年級開始學足球，2016年加入廣州富力（球隊已經喺2020年12月改名「廣州城」，再喺2023年3月解散）嘅青訓隊，司職邊鋒同前鋒，2020年3月首次入選中國U16足球代表隊（中文：中国国家少年足球队）集訓名單，2021年12月19號代表廣州城喺中國足球協會超級聯賽出場，以16歲另327日之齡成爲中國足球超級聯賽史上最後生嘅廣東籍出場球員，同埋首位上陣嘅05後球員。2023年8月加盟塞爾維亞甲組足球聯賽（塞爾維亞文：Прва лига Србије у фудбалу）球隊格拉菲卡（塞爾維亞文：РФК Графичар）。

攷
-

* 塞尔维亚联赛来了一个"中国姆巴佩"，他是中非混血广州仔，2023-08-18 13:01 （簡體中文）
* 塞尔维亚联赛来了一个"中国姆巴佩",他是中非混血广州仔 （簡體中文）

出面網頁
----

* 蘇宇亮喺WorldFootball.net嘅資料 改維基數據



|  |  |
| --- | --- |
|  | 呢篇係足球員楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
|  | 呢篇同中國人相關係楔位文。歡迎幫維基百科擴寫佢。睇 • 論 • 改 • 歷 |
{\displaystyle \sum \_{k=0}^{\infty }(-1)^{k}k!}係一個發散級數，將自然數嘅階乘正負相間咁加埋，歐拉係第一個考慮呢條式嘅人。雖然佢係一條發散級數，但係根據Borel求和方法，可以話呢條式等於一個大約係0.596347嘅數值。

歐拉同Borel求和方法
------------

歐拉係第一個諗呢條級數嘅人，佢用求和方法定咗一個值畀呢條級數。呢條級數係將啲階乘一個正一個負咁樣加埋，一個定值嘅方法係用Borel求和方法，將級數寫做

{\displaystyle \sum \_{k=0}^{\infty }(-1)^{k}k!=\sum \_{k=0}^{\infty }(-1)^{k}\int \_{0}^{\infty }x^{k}e^{-x}\,dx.}
如果唔考慮兩邊都發散，將求和同積分交換嘅話：

{\displaystyle \sum \_{k=0}^{\infty }(-1)^{k}k!=\int \_{0}^{\infty }\left[\sum \_{k=0}^{\infty }(-x)^{k}\right]e^{-x}\,dx.}
右邊方括號入邊嘅求和，如果{\displaystyle |x|<1} 嘅話會數斂去{\displaystyle {\tfrac {1}{1+x}}}，將{\displaystyle {\tfrac {1}{1+x}}}解晰延拓去成條正實數線就可以得到一個收斂嘅積分：

{\displaystyle {\begin{aligned}\sum \_{k=0}^{\infty }(-1)^{k}k!&=\int \_{0}^{\infty }{\frac {e^{-x}}{1+x}}\,dx\\[4pt]&=eE\_{1}(1)\approx 0.596\,347\,362\,323\,194\,074\,341\,078\,499\,369\ldots \end{aligned}}}
呢度*E*1(*z*)係指數積分，呢個就係用Borel求和方法搵出嚟嘅值。

同微分方程嘅關係
--------

考慮微分方程偶合系統

{\displaystyle {\dot {x}}(t)=x(t)-y(t),\qquad {\dot {y}}(t)=-y(t)^{2}}
其中上面嗰點代表對 *t* 做微分。

如果要*t* → ∞嘅時候(*x*,*y*) = (0,0)嗰點有穩定平衡嘅話，*y*(*t*) = 1/*t*，代返入第一條式就攞到級數解

{\displaystyle x(t)=\sum \_{n=1}^{\infty }(-1)^{n+1}{\frac {(n-1)!}{t^{n}}}}
留意 x(1) 正正就係歐拉級數。

另一方面，條微分方程嘅解係

{\displaystyle x(t)=e^{t}\int \_{t}^{\infty }{\frac {e^{-u}}{u}}\,du.}
係咁做分部積分嘅話，個級數解可以睇做呢個準確解嘅漸近展開，歐拉嘅諗法可以話係呢個級數解同準確解都係解緊同一條微分方程，所以喺{\displaystyle t=1}嘅時候佢哋應該相等，即係話

{\displaystyle \sum \_{n=1}^{\infty }(-1)^{n+1}(n-1)!=e\int \_{1}^{\infty }{\frac {e^{-u}}{u}}\,du.}

睇埋
--

* Alternating factorial
* 1 + 1 + 1 + 1 + ⋯
* 1 − 1 + 1 − 1 + ⋯ (Grandi's)
* 1 + 2 + 3 + 4 + ⋯
* 1 + 2 + 4 + 8 + ⋯
* 1 − 2 + 3 − 4 + ⋯
* 1 − 2 + 4 − 8 + ⋯

參考資料
----

1. ↑  Euler, L. (1760). "De seriebus divergentibus" [On divergent series]. *Novi Commentarii Academiae Scientiarum Petropolitanae* (5): 205–237. arXiv:1202.1506. Bibcode:2012arXiv1202.1506E.

### 書目

* Kline, Morris (November 1983), "Euler and Infinite Series", *Mathematics Magazine*, **56** (5): 307–313, doi:10.2307/2690371, JSTOR 2690371
* Kozlov, V. V. (2007), "Euler and mathematical methods in mechanics" (PDF), *Russian Mathematical Surveys*, **62** (4): 639–661, Bibcode:2007RuMaS..62..639K, doi:10.1070/rm2007v062n04abeh004427
* Leah, P. J.; Barbeau, E. J. (May 1976), "Euler's 1760 paper on divergent series", *Historia Mathematica*, **3** (2): 141–160, doi:10.1016/0315-0860(76)90030-6
**極端情況**（英文：**Extreme conditions**），係香港政府因為惡劣天氣帶嚟嘅嚴重影響而頒佈嘅緊急狀態，除必要人員外，僱主唔應該要求僱員返回工作地點返工。呢個狀態大致等同其他國家同地區因為惡劣天氣而宣佈「停工」，但只係指引而冇法律效力。

沿革
--

2018年超強颱風山竹吹襲香港後，香港多處冧樹同水浸，令到交通嚴重受阻，但政府只能夠宣佈停課，並未有一套機制宣佈停工，令大部份打工仔仍然要返工。

政府經過檢討後，2019年6月3號正式訂立「極端情況」機制，政府會審視颱風吹襲後對香港嘅影響，包括公共交通嚴重受阻、廣泛地區水浸、嚴重山泥傾瀉或者大規模停電，決定係咪頒佈「極端情況」。喺「極端情況」下，除咗同僱主就「極端情況」生效期間有訂立返回工作地點返工協定嘅必要人員外，僱員應該留喺原來嘅地點或安全地點，唔好返工。呢個安排大致等同八號烈風或暴風信號或以上信號生效期間嘅安排。

發出紀錄
----

2023年9月7號晚開始，受到颱風海葵殘餘相關低壓槽影響，香港廣泛地區持續暴雨，香港天文台喺23:05發出黑色暴雨警告信號，雨勢喺深夜持續，多區出現水浸。香港政府喺9月8號05:34發出新聞稿，頒佈「極端情況」至少維持到中午，係機制訂立後頭一次頒佈；10:48再宣佈「極端情況」至少維持到夜晚6點；下晝兩點半政府舉行跨部門聯合記者會，再宣佈「極端情況」至少維持到午夜12點；21:38宣佈確定「極端情況」午夜12點結束，總共歷時超過18個鐘頭。雖然「極端情況」當初係為咗颱風而設，但頭一次頒佈卻係因為暴雨引致。

參考
--

1. ↑  勞工處公布新修訂的《颱風及暴雨警告下工作守則》
2. ↑  極端情況下所有日校停課及工作安排
3. ↑  極端情況至少維持至下午六時
4. ↑  政務司司長在應對海葵低壓槽帶來暴雨所致廣泛地區水浸聯合記者會開場發言
5. ↑  極端情況將於午夜十二時結束

出面網頁
----

* 勞工處：「極端情況」工作安排知多點
**塔影樓**（粵拼：taap3 jing2 lau4）係中國廣東省廣州市嘅其中一間西式嘅墨綠色矮洋樓仔。呢間嘢係孫中山嘅好友——陳少白喺1919年嘅西堤聯興碼頭（而家係西堤碼頭）隔籬起咗間聯興碼頭辦事處兼住宅嘅建築。而呢間嘢喺荔灣區沿江西路嘅人民橋附近，隔籬冇幾遠就係沙基慘案紀念碑、粵海關舊址同埋西堤碼頭嘅景區同建築。由於佢喺晚黑嗰陣，大樓嘅燈光倒映到珠江入面好似個燈塔噉，所以就叫「塔影樓」，但係喺好多年嚟都俾人話成係「鬼樓」。

結構
--

呢間樓係4層樓嘅西式洋房、最頂樓係中式四簷滴水，喺晚黑嗰陣同珠江一齊，好似個燈塔噉。佢同歐洲嘅傳統海關大樓啱好對住嗮。

由來
--

睇埋：陳少白
陳少白喺細個嗰陣跟住佢伯爺陳夢南，陳夢南翻譯咗一大堆歐洲嗰邊嚟啲書，陳少白就開始努力去學。結果佢喺1888年就嚟到廣州嘅沙基（而家係六二三路）嘅美國長老會新開嘅格致書院度學嘢。佢喺學校叻到龍咁威，因為陳少白識文學、唱歌、吟詩作對同畫畫，喺學校入面成日俾人話「猛人一等」。喺第年（1889年），佢就加入咗基督教。到咗1890年1月重識埋孫中山，結果佢同孫中山有講有笑，甚至為咗追佢而兩次退學。第一次喺識咗孫中山嗰陣就唔理阿爸阿媽點反對佢都好，都係離開咗格致書院，入咗去孫中山讀緊嘅香港麗雅英文醫學書院度學嘢。喺嗰時，孫中山、陳少白、楊鶴齡同尤列呢4位，佢因為唔鍾意清朝嘅腐敗制度，重讚咗洪秀全嘅反抗精神而話成反清嘅「四大地寇」。而第二次喺孫中山畢業後（1893年春天），佢就去咗廣州西關地區嘅冼基嗰邊開咗間東西藥局，嗰時陳少白重未畢業，又唔理阿爸阿媽點亂嗑佢π³都好，佢重係轉咗校，去到廣州入面幫孫中山去睇下間藥舖。而1894年，孫中山就加入咗職業革命家嗰度，甚至連陳少白都跟埋佢入到孫中山嘅革命嗰邊。喺1895年，孫中山同陳少白等人一齊起咗間香港興中會嚟搞廣州起義。不過嗰時嘅廣州起義衰咗，陳少白就出咗去，去到出面繼續搞革命宣傳，重厝埋啲錢嚟搞惠州起義都有。就喺1908年，佢重幫埋廣州西關嘅振天聲劇團去到南洋嗰頭演愛國劇碼。

辛亥革命之後，陳少白就先後辭咗官職兩次去搞實業同家鄉嘅建設。第一次喺1911年11月做緊廣東軍政府外交司司長之後無耐，第二次喺1912年2月嘅南京臨時政府成立咗之後，孫中山為咗統一大局而離咗任嗰陣，陳少白都即刻走埋佬。佢就建議等華人嚟搞間粵航公司嚟辦穗港航線。之後重做咗粵航公司嘅總司理。喺1918年底嘅第一次世界大戰結束咗之後，英國就想恢復返航運業，佢就喺香港高價收購咗啲舊嘅輪船，而陳少白就趁呢個機會喺1919年將間公司啲船冚唪唥賣嗮畀英國而將粵航公司都賣埋出去，甚至重將聯興碼頭買埋落嚟，結果佢喺碼頭隔籬嗰邊起咗棟4層樓半高嘅碼頭事務所出嚟。

意義
--

呢間樓嘅作用唔係凈得經濟嗰邊有幫助。喺19世紀因為清朝嘅腐敗制度，導致中國海關俾國外勢力滲透或控咗佢，一直到1921年嘅孫中山總統向中華民國軍政府命令收返海關管理權嗰時，英屬香港當局竟然派兵去到粵海關嚟嚇走啲人，重有啲外國使團都係度猛咁話唔畀干涉海關嘅行政。但係嗰時廣州市政府應承咗話起塔影樓嘅。

而家
--

雖然話呢間嘢喺2002年9月份入咗去廣州市登記文物保護單位，但喺2004年10月份重新裝修之後變咗間西餐廳，卒之就俾人猛咁鬧。2015年8月，被定爲市文物保護單位。

同佢有關嘅對聯
-------

*第一句對聯：*

盡籌翊贊興中會；
豹遁居貞塔影樓。

*第二句對聯：*

八千里丹旐歸來，
那堪燕市羊城，
兩地高樓遺塔影；
廿餘年絳帷睽隔，
最忙松亭竹榭，
一杯濁酒醉詩魂。

註
-

1. ↑  荔湾区辖内市登记文物保护单位[*失咗效嘅鏈*] 荔湾区地情网
2. ↑  广州西堤"鬼楼"变餐厅 "塔影楼"变身引争议 互聯網檔案館嘅歸檔，歸檔日期2016年3月4號，.，信息时报

攷
-

* 塔影楼 脚印网
* 塔影楼 网聚历史
* 民国元老陈少白与塔影楼
* 《岭南故居》之——塔影楼
* 陈少白 國文網
**煙雨井**（粵拼：jin1 jyu5 zeng2）係中國廣東省廣州市入面嘅其中一個比較出名嘅井，而呢個井係喺荔灣區芳村嘅大通寺入面。喺宋朝、元朝同清朝嘅「羊城八景」入面，佢同大通寺一齊攞埋「**大通煙雨**」嘅名。

史
-

### 傳說

喺舊陣時嘅大通寺度，有個水工唔小心將個鏟跌咗落個井度，後嚟喺白鵝潭度睇到。噉就出咗「扁擔放井流，白鵝潭上收，陽光照船影，井口見船浮。」嘅民謠出嚟。而煙雨井重有個出奇嘅嘢，就係喺出橫風橫雨之前，井就識噴煙；而天晴時重喺井口度睇到白鵝潭嘅帆影：而喺深夜嗰陣重可以喺井口度聽到尐喺白鵝潭傳過嚟嘅歌聲都有。由於個煙雨井喺大通寺入面，所以咪有「大通煙雨」嘅名響度喇。

### 逳手同落成

呢個井係喺南漢大寶元年（公元958年）由達岸禪師開山等南漢後主嚟出錢起緊大通寺嗰陣，喺天王殿前面嘅天階度整咗個深嘅井，之前係嗌過「龍霞井」，後嚟喺北宋時期改咗嗌「煙雨井」。

煙雨井嘅消失
------

### 民國嘅破壞

喺民國初年，由於廣州嘅社會動盪，搞到治安惡化且經濟蕭條，而之前成日好多人旅遊嘅大通煙雨就越嚟越少人去喇，搞到個廟成日被人整爛，變咗個賊佬避難嘅地區。喺20世紀30年代，由於日本仔殺到廣州，佢同大通寺一齊搞咗個駐防（重起埋個卡都有）嚟儲存啲糧食，搞到整好咗成千年嘅廟都冇埋。不過煙雨井重留咗喺度。

### 中華人民共和國成立之後

* 1953年：呢度變咗間一工廠（之前係廣州市農產品加工廠，後嚟變咗廣州果子食品廠）。
* 1958年：「大通煙雨」嘅牌坊俾人拆咗。後嚟間工廠重整大咗個曬場同職工嘅運動場，而重凈低嘅爛六角亭同塞咗嘅煙雨井都鏟走埋，得返兩樖老榕樹響度。

重建
--

1997年，本嚟話廣州果子食品廠就同香港嘅恒基地產公司嚟合作喺呢度搞棟高樓住宅嘅。但係喺2004年10月份，廣州市文物考古研究所就喺之前嘅廣州果子食品廠嘅工地度挖咗煙雨井出嚟，結果俾廣州市民關注。就係噉，成千年嘅古井重新出返嚟。到咗2005年7月，煙雨井已經俾廣州市人民政府加咗入去文物保護單位度。喺2008年8月27號，大通寺同煙雨井已經修復好，嗰度係一個細型嘅公共文化場所。

睇埋
--

* 大通寺 (廣州)

連出去
---

* 大通烟雨考 廣州文史

註
-

1. ↑  大通烟雨井的发现及其他 互聯網檔案館嘅歸檔，歸檔日期2019年9月10號，. 廣州文史
2. ↑  宋元"大通烟雨"今朝重现羊城 南都網

| * 睇
* 傾
* 改
歷代羊城八景 |
| --- |
| 趙宋 | 扶胥浴日 | 石門返照 | 珠江秋色 | 海山曉霽 | 菊湖雲影 | 蒲澗濂泉 | 光孝菩提 | 大通煙雨 |
| 大元 | 扶胥浴日 | 石門返照 | 蒲澗濂泉 | 大通煙雨 | 粵臺秋色 | 白雲晚望 | 景泰僧歸 | 靈洲鰲負 |
| 大明 | 珠江晴灡 | 粵秀松濤 | 穗石洞天 | 番山雲氣 | 藥洲春曉 | 琪琳蘇井 | 象山樵歌 | 荔灣漁唱 |
| 大清 | 

|  |  |
| --- | --- |
| 乾 隆 版 | 五仙霞洞 | 琶洲砥柱 | 孤兀禺山 | 鎮海層樓 | 浮邱丹井 | 西樵雲瀑 | 東海魚珠 | 粵秀連峯 |

|  |  |
| --- | --- |
| 大清中後期版本 | 石門返照 | 菠蘿浴日（扶胥浴日） | 珠江夜月（海珠夜月） | 金山古寺 | 大通煙雨 | 白雲晚望 | 蒲澗濂泉 | 景泰僧歸 |

 |
| 中華人民共和國 | 

|  |  |
| --- | --- |
| 1963年 | 白雲松濤 | 蘿崗香雪 | 越秀遠眺 | 珠海丹心 | 紅陵旭日 | 雙橋煙雨 | 鵞潭夜月 | 東湖春曉 |

|  |  |
| --- | --- |
| 1986年 | 紅陵旭日 | 黃埔雲檣 | 雲山錦繡 | 珠海睛波 | 黃花浩氣 | 越秀層樓 | 流花玉宇 | 龍洞琪林 |

|  |  |
| --- | --- |
| 2002年 | 雲山疊翠 | 珠水夜韻 | 越秀新暉 | 天河飄絹 | 古祠流芳 | 黃花皓月 | 五環晨曦 | 蓮峯觀海 |

|  |  |
| --- | --- |
| 2011年 | 塔耀新城 | 珠水流光 | 雲山疊翠 | 越秀風華 | 古祠流芳 | 荔灣勝景 | 科城錦繡 | 濕地唱晚 |

 |
呢篇文講動物。搵緊第二樣意思嘅話，請睇〈**象 (搞清楚)**〉。
「大笨象」跳轉嚟呢度。要睇第啲意思，請去【**大笨象 (搞清楚)**】。

| How to read a taxoboxHow to read a taxobox**象** |
| --- |
| 非洲象非洲象 |
|
| **物種分類** |
| 

|
|  |
| 域(Domain): | 真核域 |
|
| 界 | 動物界 |
|
|
|
|
|
| 門 | 脊索動物門 |
|
| 亞門(Subphylum): | 脊椎動物亞門 |
|
|
|
|
|
| 綱 | 哺乳綱 |
|
|
|
|
|
| 目 | 長鼻目 |
|
|
|
|
|
|
|
| Superfamily: | 象科 |
| 科 | 象科Gray, 1821 |
|
|
|
|
|
|
|
|
|
|
|
|
|
|
|

 |
|
|
|
|
|
|
|
|
|
|
|
|
|
|
|
| Subfamilia |
| * See - **Hierarchy Classification**
 |
|

**象**係目前世界上最大型嘅陸上哺乳動物，屬於長鼻目（Proboscidea）象科（Elephantidae），現存兩屬三種，包括非洲象屬同亞洲象屬，另外重有絕咗種嘅古菱齒象屬。非洲象有兩種：普通非洲象（又叫熱帶草原象或者灌木象）同非洲森林象，亞洲象可細分成 4 種：印度象、錫蘭象、蘇門答臘象、馬來西亞象。兩者廣泛分布喺非洲撒哈拉沙漠以南、南亞、東南亞甚至中國南部邊境嘅熱帶同埋亞熱帶地區。象因為咁大隻，所以叫**大象**，加上睇來笨重，又俾人叫做**大笨象**。

象嘅懷孕期係 20 - 24 個月，係眾哺乳動物之首。啱啱出世嘅象 BB 就有 100 千克重，要到 8 - 14 歲先至性成熟。據報導1974年喺安哥拉獵殺咗最大嘅象有 13.5 噸重。

象皮厚，冇乜毛，鼻同上唇黐埋，變成一條好似鞭一樣、圓筒狀長鼻，上頜有兩隻又長又大嘅門牙，就係所謂嘅「象牙」，口裏面一般每邊有三隻前磨牙同三隻後磨牙，攞嚟食高纖維嘅嘢食，樹葉、草等等，磨牙唔係一次過生晒出嚟，而家嘅磨牙磨爛之後，新嘅磨牙就生出嚟，所以如果最後一隻（第六隻）磨牙大約喺 60 歲磨左右爛之後，老象可能會因為營養不良而死，如果餵佢食磨爛咗嘅食物，可能可以繼續生存倒。

品種
--

亞洲象又叫印度象，分佈喺南亞同東南亞，鼻尖有一個手指狀嘅突起，雌象冇象牙，即使係雄象亦有一半冇象牙或者象牙好細，耳仔比較細、圓，前腳有 5 隻腳趾，後腳有 4 隻腳趾，共有 19 對肋骨（其中蘇門答臘亞種有 20 對，但比非洲象少一對），頭骨有兩個突起，背脊拱起。性情温和，比較容易馴服。過往可再分 4 個亞種：印度象、錫蘭象、馬來西亞象、蘇門答臘象。

非洲象有兩種，最常見嘅係普通非洲象，係現存世界上最大嘅陸地動物，耳仔大；下面嘅部份尖，不論公乸都有長而彎嘅象牙，前腳有 4 隻腳趾，後腳有 3 隻腳趾（腳趾數目比亞洲象少一隻），共有 21 對肋骨，背脊平，身長 6 - 7.3 米，身高 3-4 米，重達 10 噸。性較兇猛，尤其係孤獨嘅雄象更為兇猛，唔易馴服。

另一種非洲象係瀕臨絕種嘅森林象，體型細，一般唔超過 2.5 米高，耳仔圓，下頜骨長而窄，前腳有 5 隻腳趾，後腳有 4 隻腳趾，同亞洲象一樣，象牙細而直，質地好硬。根據最近嘅基因分析證實佢同普通非洲象唔係同一種。

此外重有幾個亞種，馬來西亞有一種亞洲象亞種——婆羅洲侏儒象，體型更細。納米比亞有一種非洲象亞種——沙漠象，腳板底嘅肉墊較大，更適應缺水嘅生活，非常知道節約用水，而且識響沙漠搵水源。

響古時重有體形更大嘅長毛象——長毛象，家下已經絕種，不過響北方西伯利亞嘅凍土地帶，有猛獁象嘅屍體出土。

習性
--

象由於少毛，容易生皮膚病，所以要成日沖涼或沖泥槳浴，象皮厚，有皺紋，有啲皺紋路成十幾厘米深，皮膚淺灰色，由於洗泥浴有時看落似泥土嘅紅啡色，啡色嘅眼，有長嘅眼媚毛，有一種罕見嘅白化象，白象眼一般係藍色。

象嘅耳仔好大，有豐富嘅血管以便散熱，條尾唔長，頂端有毛刷。

象係食草動物，一日要用16個鐘嚟揾食，佢哋嘅消化系統效率唔高，只有4成食物可以被吸收，一隻成年象一日雖然可以吃到30到60千克食物，但當中有6成會痾返出去。

象在正常時每日要行3到6千米去揾食，但奔跑速度可以去到時速36千米。

用途
--

亞洲象響南亞國家經常被馴服用來役使，響交通唔方便嘅森林地帶搬運木材等。非洲象其實都可以馴養，只係無亞洲象咁「機智靈敏」。

古代亦訓練作為戰象，馬其頓嘅亞歷山大大帝攻打印度就係俾佢哋從未見過嘅戰象擊敗。後來迦太基嘅漢尼拔將軍越過阿爾卑斯山攻打羅馬時亦用戰象。漢尼拔將軍所用嘅象可能係家下已經滅絕嘅北非種象。

象牙
--

由於象牙可以製造珍貴嘅工藝品，象經常遭到偷獵者嘅襲擊，作為大型動物，佢哋嘅生育周期較長，因此非常容易滅絕。目前各國為保護象已經禁止象牙交易。中國法律亦已經規定禁止象牙交易同繼續生產象牙製品。

象同歷史文化
------

人同大象嘅骨頭比較
象喺古代中國多數係南方鄰國進貢嘅禮品，皇家多馴養象嚟喺典禮時顯示威儀。

喺泰國，大象係國家象徵。泰國好多府嘅府徵都有象嘅圖案。相傳白象古時泰北嘅蘭納泰王朝帶嚟好運，自此成為泰國嘅國寶。泰國皇室勳章最高級嘅係皇家白象勳章。因為2006年從2月到7月大象數目增長三倍，而泰國用象來做的士。

喺香港，雖然重未發現過大象化石，但學者估計響幾千年前，后海灣沼澤森林同吐露港一帶附近曾經出現過大象。

以前荔園動物園亦曾經養過象，但喺1989年2月染急性肺炎而俾人整死咗。屍體其後被運往將軍澳垃圾堆填區。而1975年時，據講泰國一個馬戲團曾來港表演，但反應唔理想，於是將9隻大象寄居荔園，重要籌錢將嗰班大象送返泰國。

關於香港養大象嘅記錄，請睇荔園動物園。

參考
--

1. ↑  香港歷史博物館，「自然生態環境」展館內螢光幕

相關文章
----

* 婆羅洲侏儒象
* 荔園動物園

出面網頁
----


維基同享有多媒體嘅嘢：  
 **象**

* 關於象的資料（英文）
2016年里約熱內盧奧運會男子舉重運動員
2012年倫敦奧運會女子舉重運動員
**舉重**係一項歷史悠久嘅運動，將槓鈴以雙手舉起過頭，舉起槓鈴嘅總重量最重嘅就贏。

奧運舉重早喺1896年奧林匹克運動會就已經列入正式項目，當時剩係得男子組。直到2000年嘅2000年夏季奧林匹克運動會，女子舉重先至列入正式項目，雖然早喺1987年世界舉重錦標賽就已經有女子項目 。

比賽規則
----

舉重比賽有兩種姿勢，分別係**挺舉**同**抓舉**。成績係以兩種姿勢嘅總和計算，但係如果其中一種冇成績，就係失敗。抓舉指一次性將槓鈴舉過頭頂嘅運動，挺舉可以畀運動員先將槓鈴平舉至齊胸，然後再舉過頭頂，但係兩次舉槓鈴嘅動作都一定要一次完成，中間唔可以有任何停頓，要喺裁判員發出信號之後先至可以放低槓鈴。正式比賽先進行抓舉，再進行挺舉。抓舉三次試舉失敗就失去比賽資格，唔可以再進行挺舉比賽。

挺舉同抓舉各有三次機會，運動員喺嗰場比賽之前兩個鐘開始磅重，較輕嘅舉先，之後較重嘅舉，每次試舉之後休息分半鐘。裁判系統需要三盞白燈、三盞紅燈同一個蜂鳴器。比賽臨場裁判員三名，分別係左側裁判員、右側裁判員同中間裁判員。三名裁判員各自控制一盞白燈同一盞紅燈。裁決嘅時候，喺三個唔同嘅角度判定。三盞白燈代表成功；三盞紅燈代表失敗。如果兩白一紅或兩紅一白，噉就要少數服從多數，兩白一紅代表成功，兩紅一白代表失敗。

試舉成功之後，每次可以增加1公斤為單位嘅試舉重量（之前曾經係2.5公斤），總成績嘅名次以抓舉同挺舉夾埋最高成績決定。如果成績相同，就畀體重比較輕嘅選手贏，如果體重都一樣，就畀首先試舉成功嘅選手贏。

參考
--

1. ↑  "The History of Weightlifting". teamUSA.org. 2009-10-02. 原著喺2009-12-13歸檔. 喺2009-10-02搵到.
2. ↑  Michael Janofsky (November 16, 1987). "Olympic Notebook: 7 Unlikely Nations Join Winter Games". The New York Times. 喺2009-10-02搵到. `{{cite news}}`: Italic or bold markup not allowed in: `|publisher=` (help)
3. ↑  Julie Carft (July 29, 1989). "Image is Heavy Burden - Weightlifter Karyn Marshall Feels Pressure to Project 'Femininity, Intelligence'". Los Angeles Times. 喺2009-10-02搵到. `{{cite news}}`: Italic or bold markup not allowed in: `|publisher=` (help)
**愛豹仕愛心慈善機構有限公司**（英文：**Paomes Charitable Organization Limited**）不嬲對外宣稱係個慈善機構，通常會用簡稱**愛豹仕愛心慈善機構**（英文：**Paomes Charitable Org**／**Abby & Paomes Charitable Org**），似乎係由譚方駿、清晞誦、豹太傍蔡天鳳一齊整出來嘅；於蔡天鳳死後，紀念渠嘅噱頭令其得到廣泛嘅新聞曝光，然而若干時事評論員查核過後，發現此乃於2022年10月12號成立嘅擔保有限公司，其唯二董事乃清晞誦傍譚方駿，因此懷疑爾班人可能藉着將此空殼商號包裝成善堂，來做尐毋見得光嘅嘢。

事
-

愛豹仕愛心慈善機構曾經幾次拍片兼寫文，經面書傍埃豬展示一隻病貓嘅慘況，重覆恁話義工無錢醫渠，懇求公眾捐助；不過清晞誦試過向《星島日報》指蔡天鳳嗰家人年年送超過（港幣）一千萬入去其基金度。因為以上兩者矛盾，所以有KOL傍互聯網民推測其中有洗黑錢或欺詐等勾當；譚方駿於是向《星島日報》、《東周刊》傍《南華早報》否認渠等做過犯法嘢，澄清根本無條恁嘅大數，而且對外籌款所得好少兼無薪金支出，並提供相關嘅銀行傍政府之文件來佐證，仲話有搵會計師入紙，要將渠登記成慈善團體，無奈未等到結果，就俾蔡天鳳兇殺案打亂徂陣腳，再被恁樣指控，因此取消該申請。爾檔嘢於2023年5月17號喺渠嘅社交帳號宣佈即日改名作**愛豹仕家族愛心機構**（英文：**Paomes Family Organization**），會以非弁利社會企業嘅概念營運落去。

睼
-

* 蔡天鳳案嘅疑點傍爭議

呤
-

* 面書（好）：
* 埃豬（好）：
* 網站（壞）：

攷
-

1. ↑  《3.23 獨家調查！【 蔡天鳳案最新內幕！ 】慈善機構真相出現！譚仔家族關係極端異常，證據指向驚人的結論！主持: Johnny Fok》 (英文), 喺2023-03-24搵到
2. ↑  《愛豹仕愛心慈善機構有限公司？股東清晞誦(周英杰)及譚方駿》 (英文), 喺2023-03-26搵到
3. ↑  〈清洪契仔指死者遇人不淑 認識多年極表悲痛〉. 《星島頭條》 (香港中文). 2023-02-26. 喺2023-03-24搵到.
4. ↑  〈《斷掌車車-最新情況1/12/2022》今日有個靚靚義工姐姐探車車,呢個小朋友生存 意志真係好強,佢開始有少少穩定,精神狀態幾好識喵喵叫,仲反晒肚咁想除頭罩 余念!車車情況如下: 1. 食: 自己肯食野,姑娘等佢自己食到唔食啦 就用針筒再 餵; 2.... | By 愛豹仕愛心慈善機構 Abby & Paomes Charitable Org | Facebook〉. *www.facebook.com* (英文). 喺2023-03-31搵到.
5. ↑  "Friends pay tribute to "sincere and kind" socialite Abby Choi killed in Hong Kong". *South China Morning Post*. 喺2023-06-14搵到.
6. ↑  〈愛豹仕家族愛心機構 Paomes Family Organization〉. *www.facebook.com* (英文). 喺2023-05-21搵到.
**抗疫疲勞**（pandemic fatigue）係指喺大疫情之下，人民需要長期採取唔同嘅防疫措施規範，令大家喺情緒、工作、生活受到影響，結果「失去動力」抗疫，覺得厭煩、更加唔願意遵守防疫規範。

抗疫疲勞常見症狀
--------

* 覺得憤世嫉俗 （cynical）或者情緒耗竭（emotional exhaustion）
* 工作效率低下
* 對未來覺得憂鬱
* 更唔願意遵守防疫規範

武漢肺炎期間情況
--------

「抗疫疲勞」呢個詞語喺武漢肺炎疫情期間，唔同形式嘅抗疫嘅工作維持咗好耐之後，不時被討論。隨著抗疫疲勞，有啲人已經開始喺疫情未過去嘅時候恢復聚會甚至係密切接觸，結果就更加容易傳播病毒。另外，人民長期飽受因疫情誘發嘅各種壓力，負面情緒亦隨之而來，對家庭和諧同埋親子關係可能帶來負面影響。

參考
--

1. 1 2 3 4 5 6  自由時報電子報. 〈健康網》3招對抗「抗疫疲勞」！ 4症狀小心就是徵兆 - 新知傳真 - 自由健康網〉. 《自由時報電子報》. 喺2022-01-16搵到.
2. 1 2  〈智用科技對抗「抗疫疲勞」 助穩情緒健康及家庭幸福〉. *www.med.hku.hk* (英文). 原著喺2022-01-16歸檔. 喺2022-01-16搵到.
3. ↑  王芊淩 (2021-04-12). 〈COVID-19／「抗疫疲勞」讓多國疫情出現反彈！年輕族群成新一波傳染對象〉. 《Heho健康》 (臺灣中文). 喺2022-01-16搵到.
項羽
**項羽**（前232年3月29號—前202年），本名**項籍**（「羽」係佢嘅字），係秦代末年起義者，建立西楚政權，自封「**西楚霸王**」。前202年，佢最後畀劉邦打到輸咗，割頸自殺，被譽為中國史上最勁揪嘅軍事家，史學家話「羽之神勇，千古無二」，而且响「**楚霸王**」一詞通常專係指項羽。

生平
--

### 出身

項羽係項燕個孫，世世代代都學武，項氏有唔少人做過楚國將領。項羽本人據記載係有每隻眼都有兩粒眼珠，身高有八尺，大力到可以抬起個鼎，才氣過人。項羽後生嗰陣讀書唔成要輟學，學劍術都係中途而廢。佢阿叔項梁亦因為咁而好唔啹，項羽就答：「讀書只不過係學識點寫名，學劍只不過學嚟抵擋一個人，冇必要學。要學就學啲抵擋到萬人嘅本領。」所以項梁唔教佢讀書同埋劍術，改教佢兵法，但項羽都只係略知大意，跟住就唔肯學曬佢。後嚟，項梁因為殺咗人，要著草避仇家，帶咗項羽走佬到吳中（今蘇州）定居。

前223年，王翦帶咗六十萬大軍打楚國，項燕被殺，楚國亦滅亡。

秦始皇帝三十七年（公元前210年），秦始皇喺會稽郡巡遊，過緊錢塘江個陣，廿二歲嘅項羽就跟住項梁一齊睇皇帝出巡，項羽就話：「彼可取而代也」（我可以取代佢），嚇到項梁即刻掩埋佢個口，但從此以後亦對項羽刮目相看。而因為呢個典故，湖州府城東北十六里弁山東亦畀人叫做掩浦或者項浦。

### 起兵反秦（前209-前207）

秦二世元年（前209年）七月，陳勝、吳廣喺大澤起義，開始反秦。到咗九月，會稽郡假守殷通（代理太守）打算先發制人派兵反秦，於是搵咗項梁傾。但項梁就命令項羽趁機殺咗殷通，史書記載嗰陣時項羽喺殷通府入面拔劍斬咗佢頭，同埋殺死佢門下百幾人。項梁就喺吳中各縣自行舉兵起義反秦，冇幾耐就招募到精兵八千，亦即係所謂嘅「八千江東子弟」。

項梁封自己做會稽郡郡守，而封項羽做任裨將，帶八千子弟，渡長江，得到一啲反秦軍隊嘅歸附，兵力增至六、七萬人，進駐下邳，而且消滅咗自立做楚王嘅景駒勢力。范增講過楚國好興「楚雖三戶，亡秦必楚」呢個講法，所以建議項梁立楚國嘅後人做王，項梁採納咗，就係民間搵咗楚懷王嘅嫡孫熊心，立佢做楚王，亦叫佢做「楚懷王」（即楚後懷王），以爭取楚地民心。
唔好同**內地人**搞亂。

**大陸人**，全名**中國大陸人**（英文：Mainlanders同埋Mainland Chinese），係指嚟自中華人民共和國大陸地區嘅人，唔包括香港、澳門、台灣同埋海外嘅華人。呢個詞本身並冇褒貶意思。

史
-

喺1970年代尾差唔多改革開放嗰陣，因為有部分知青喺度偷渡出境，所以喺港澳臺，有好多人用「大陸人」嚟話中華人民共和國成立之後住喺中國大陸啲人，喺香港回歸咗中國之後，就改咗用「阿燦」呢個詞。

而喺臺灣嗰邊，由於中華民國國民政府喺1949年底俾共產黨逼咗過去臺灣，所以嗰時開始，佢哋將大陸人話成係「外省人」，而佢哋話由港澳臺嚟嗰啲人都包埋入中國大陸入面嘅移民。而中國嘅沿海地區同海南省，由於佢哋都喺海邊，同內陸嘅地方文化差咗好遠，所以當地居民唔係嗌「大陸人」。

海外華人
----

喺海外華人之間，因為嚟自粵閩港澳臺嘅人比較多，所以喺海外地區成日都有用「大陸人」嘅稱呼。

傳媒用語
----

喺1997年7月1號，由於香港主權移交咗中華人民共和國，嗰時啲傳媒開始跟中共政府叫法，將「中國大陸」改成嗌「中國內地」，「大陸人」改嗌「內地人」。自此「大陸人」呢個詞喺香港傳媒入面愈來愈少見，凈係喺口頭禪入面聽到。

但係喺臺灣都重係以國際角度咁樣成日用佢做「大陸」或「左岸」。又如因語言邏輯同中立性，所以有媒體或同中國無關嘅叫返做「大陸」而唔係「內地」；而外國媒體如英文報紙，對象係中國大陸就叫做「China」或「Mainland China」亦好少強調國號全稱。而廣東人（Cantonese）、香港人（Hongkongers）、澳門人（Macanese）、臺灣人（Taiwanese）等以地方名叫人之中英文詞一般唔會冗長咁加入「中國」二字，除非係關系到政府或者法律文件必要清晰陳述。

不過，香港情況就更複雜。由於煲呔曾做特首嘅時候，中港矛盾惡化，有啲表面上唔係由中聯辦或者建制派操縱嘅傳媒（如蘋果日報、熱血時報）同埋網上開始將「大陸人」同「強國人」混為一談，到後來再出現「蝗蟲」、「支那人」、「蝈」等詞。

臺灣用法
----

海南用法
----

註
-

1. ↑  嗰時中國內地重未改革開放，而改革開放係1978年之後嘅事。
2. ↑  舉例：廣東地區一般將成個兩廣地區同港澳臺啲人話成係「南方」；唔係呢兩廣地區或港澳臺住嗰啲人就話成係「北佬」。主要喺1979年出現深圳經濟特區之後出現。

睇埋
--

* 阿燦
* 外省人
* 北佬